Etzuen biaramongo egunaren bearrik izan Joxe-Prantxisko minberatuak, San Joan jaian iltzejoa oneratzeko. Ain zuzen ere, eguntxintaren ari-arian, aurreko illuntzean aienatuek ziren jaatxardi bakar batzuen ondoren, Zarabain-go txillardietara igo zen.\nBai zuzendu ta etxeratu ere etxekoek beste zeregiñetan zebiltzan bitartean. Gero, lan-giro zegoela-ta, arta-jorran igaro zuten egun oso-osoa.\nEsan bearrik ez, egunaren erroan Zabaletako esankizuna mutilari buruz izango zela. Onen egoeraz arduratuak, zazpi bider aitatu ez-bazuten, etzuten txistik aotik atera. Leenetan jarraitzea. Peatzako berri jakiñaz, salto batean joan-etorria egitea. Etxean gilditzea... Denak esan eta berritu ziren illuntze aurretiko ordu etsietan. Alabeiñik, erabaki zorrotzik artu barik oeratu ziren. Jakiña, mutilaren esku uzte zuten osterongoek, ta onek korapillo zaarra ta askagaitza barnean izaki.\nAurrenengo egunak ontan iges egin ziotzen. Gero aurrenengo asteak. Bigarrenak. Irugarrenak...\nLaugarrenean ondarretan ordea, leenak leen, geroak gero, Peatza-miñetara joateko erabaki zorrotza artu zuen mutillak. Noizpaitean ere korapilloa askatu edo eten!\nEta ain zuzen, larunbat goizean Maiztegi-ko lo-lekuetara irten zuen Joxe-Prantxisko sentikorrak, eta uste bezela an lantegia izatekotan, an bertatik etxera barik Korta-burura igo, ta Oribi bixkarretik barrena, Aizkorri azpian utziak zituen aizkora ta gaiñontzekoek etxeratu aitzakiaz, berakin gizon jokatu zuen Martxelori, arteraiñoan uste etzuen ezetza eman asmoarekin, larregi luzatuaz zijoan-da.\nEtzuen goizegi irten etxetik. Bazekien lanordu aurretik aruntz joatea alperra zela; ango aginpidea zutenak euren etxeetara lotaratzen zirenez meakiñek lanari eldu ordurako iristea aski zuten-da, uraxen zeritzaion garairik egokiena. Orpoek arin-arin, joan nai zuen tokian, zazpirak, jiratsurako an zegoen, Maiztegiko kantiñatxoaren aurrean, miñetako buru egingo zuenarekin-edo, egoteko irrikatzen.\nOrdu onean iritxi zen mutilla. Uste zuen bezela, lantegietako aginpide zutenak orduantxen ziarduen lanari elduaurretiko gosari-legea egiten. Adin artako mutilla ordu artan ikustearekin bakarrik igarri ere noski, lan ondoren zebillela, ta tankera arezaz baliaturik, ta onek egun onak eman ziotzenaz bat, aiek denen buru zegoenak izpidea artu:\n—Seguroxean, lan billa etorria aiz... Ez duk ala?\n—Asmo ortan nendorren, baldin zertan-artan balegoke... Etxean egonda ere zerbait dago-ta...\n—Bai, bai. Emen lana badiagu... Beste ogei baletozkigu ere... Nai duk gaur bertandik ekin?\n—Larunbata ere degu-ta, egun bakarragatik astelenerako uztea ez altzaigu oba...? Ortara soin-aldagarriek eta ekarri dezazket.\n—Lan-sarian berri jakiñean alator? Emen ongi irabaziko duk, ganoraz jardun ezkero beintzat.\n—Ala dut aditzera.\n—Alaere, aizeak dabillena ez duk beti egi osoa izan oi, askotan ez egi erdi ere. Ara, aurreneko egunetik beiñepein bost erreal irabazi dezazkek, eta gerora geituaz joango aiz noski. Jakiña, lanerako zertsu arreta, egokiera ta abar... Batere alegindu ezkero beiñik, urtearen azkenerako sei ta erdi irabaztera jarri eziñik ez duk izango.\nEtzen asarre mutilla. Berak uste zun baiñan geixeago eskeñi ere ziotzan-da.\nBereala, andik urrean, altz-tartakadiak illuntzen zuen Beeko-errota gaintxotik igoaz zijoen bidexka artu nai zuen Joxe-Prantxiskok, eta illabete aurrez Aizkor-ondoan utzi zuen lantegirako zuzendu zedin Saluita gaillurrera igo.\nBaiñan asieratik oztopoak... Zankopetan zuanezko bidatxidor artan, begi-urraka joatea zegokion, Maiztegiko sailletan zijoan-da. Begi ta biotz bide batez... Ta ain zuzen, Maiztegiko soroetan iitaroa bete-betean. Eta iitariek ere gari-saillean zebiltzan ordurako.\nEtxa-buruko kukulluan, gabeko intzaz ezkotuak zeuden pagadar-tantai tartea urratuaz zetozan eguzki pintza medarrak, iitaien ao labainduetan, eta iitariek ematen ziotzen esku-dantzaren arian dizdira bizia sortu eraziaz, zorrotz ziarduen.\nNai etzuelarik ere, oinkada moztu egin zitzaion. Orpo-jokua moteldu... Eta leendiko txingar-sua piztu. Indartu...\nGalsoroan egalera, ta gaztaiñazpian lau ankak luze zegoen zakur nagia zaunkaz asi zen bereala, eta iitan gerri makurka zebiltzan etxeko nexka biek, zakurrak susmo zuen alderdira jiratuaz, aizpa gazteak Pantxikeri:\n—Nor ote gizaseme ori?\n—Norbait izango dun... Urreratzen zaigunean ezagutuko diñagu.\n—Edozein delarik ere, iitaia eskeñi bear ziotzanat...\n—Artuko din bost... !\n—Aizan... San Joan egunez berritsu egon giñan Zabaletako Joxe-Prantxisko zirudin... Besa-eraginkeraz ere oso-osoa...\n—Ago ixilik begi luze...! Aitatzea ere...\nEzetz eta baietz, Mari-Pantxikek abian ots eman ziotzan zakurrari ixildu zedin, eta aizpa gazteari arrazoi eman. Marrubi elduen antzo jarri ziren nexka biek elkarrekin aopeko, ta iitaiek arin dantzatuaz, bat-batean garian ekin.\nEtziren aizpa biek bakarrak Maiztegi-etxeberriko gal-soroan zebiltzanak. Auez ezkerrera, urteetan elduak ziruditen galtzadun bi, egun-zorrak ordaintzera Segurako elbarrendik igoak noski. Errenkadan, etxe egaletik, oilloek lardaskatuak biltzen zijoazenak etxeko ama-alabek ain zuzen. Baiñan tartean beste nor ere, etxeko nexka bikote, ta zabaletarra urreratzen zijoen bidea tarte zuela, ta onen begi-urragarri... Ogei urteetan zegoen gazte bat. Alabearrez, au ere galtzaduna...\n—Egun on Jainkoak! Lan giro aldago edo...? —Joxe-Prantxiskok bide murkotik ots emanaz.\n—Etzegok txori eskasa gogoa duenarentzat. —Mutil iitariak erantzun.\n—Atzamarrak orla dantzatu ezkero, aurki menderatuko dezute sailla...\n—Iitaia badegu zuretzat ere...! —Aizpa gazteak jarraituaz.\n—Ez zazula pentsa... Ori baiño ez bada, ikasiak gaituzu lan ontan.\n—Neurtuko gera geixkoen nor geran...!\nEzin eutsi ziotzan zabaletarrak burruka larriari, ta bide ta soroan tarteko ar-esia gaiñezturik talderatu zitzaien, nai izan ezkero lagunduko ziotzela egoarteraiño beiñepein.\nAixa utzi ziotzan eskuetan zuen iitaia aizpa gazteak, eta beretzat beste baten billa etxeratu. Bai, saillaren erdiz-erdi zebiltzan gizonezko eldu aietan batek aurpegira bota ere, alegia, nexkan agindua beteariñago zitzaikiola, berak agindua litzaikiokean baiñan. Urteen itzalagatik-edo entzungor egin zuen eta nexken erdian sartzeko gilikatzeri zegoen arren, nork zer esango zutenagatik bere adiñeko mutilla tartean utziaz saillari baztarretik eldu.\n—Ordu ontan zer zabiltza... ? —Irripar galdegin ziotzan aizpetan zaarrenak.\n—Badakizu oiñurrangoan zer aiko-maiko ibilli genuen... Geroztik etxe inguruan jiratu naiz, baiñan bein bear-da... Emen, kantiñan izan naiz. Jainkoak lagun, etzitik, emen izango nauzute.\nIitaian ondoren etxeratu zen nexkak, iitaia ezik, aoa-bete jaki ere bazekarkian, amarretako legea alegia. Ogi ta gazta intxaur batzuekin, iitaro sasoi ontan jakiñezko mokarua. Elkarrengana bildu zitezen ots eman ziotzen, eta nexkak ekarri zuen esku-otartxoaren jirara urbildu, ebakiaz lurreratzen zituzten gal-itxuta bana ipurpean artuaz.\n—Iitari berria ere badegu noski... ? —Maiztegiko etxekoandreak Joxe-Prantxiskori.\n—Bai, egoarte erdikia lanerako-ta, asi ordurako janaz... Ni izango nauzute emen garestiena...\n—Ondorean saiatu egin bear...! —Mari-Pantxikek mingaiñean ille barik.\nAtsedenduaz zirauteneraiño, ango ta emengo berriek astindu zituzten denen artean, txistik aitatu etzutena, zera, Maiztegitzaz izan zen, ta seguroxean, sailleratu berri zen Zabaletako gaztearen kalterako. Bide batez, estualditik irtena zeritzon arren, etzegoen nasai...\nAzkenengo intxaur aleak autsi ordukoxe, altxa ta bakoitza leengo tokietan bixkor asi ziren erabat indar-berriturik. Tartean bat bakarra gelditu zen noski, artu zuten mokarutxoak ase etzuena. Zabaletako mutil ameslaria ain zuzen.\nNor nuntar ziren osta-osta jakin aal izan zuelarik, alboan zebilkian gazteagan zituen burutamenik illunenak. Maite-aroan kirikaz zijoen Pantxike eztiaren maitalea ez ote gero...? Bere etorpideari atea itxi zeikion norbait...?\nJakin miñaz doi-doi zegoen gizarajoa, ta ustez etsaitzat zeukan albo-lagunari, itzetik ortzera eldu ere aalik laisterren:\n—Garitza bikaiña dezute aurten... Atzamar birekin ogia jan bearrean zerate noski...\n—Dirudianez... Etxean jan dezaketena, nola-nai ere eskuetan daukate. Etxaalde nasaia da Maiztegi-etxeberri!\n—Barkatu, nik etxekotzat artzen zindutan...\n—Bai zera, zu bezelaxen lagun egitera etorria nauzu.\nEgoarte buruan bi-iru bidar pitxar-ur gardenarekin, egarriz legorturiko aoak busti zitzaten ibil zebillen Pantxike, berriro ere uraz, bien tartera sartu zitzaikien. Zetorren bakoitzean aurpegia irripar jarri ziotzan zabaletarrari. Pozgarria benetan nexkaren arrera biguiña. Alabeiñik, berari bezin xotil, edo agian xotillago, ez ote ziotzan begiratzen alboko lagunari... ?\nUste barik, bazkal aurretik ebakitzen bukatu zuten galsoroa. Asieran esan bezela, Joxe-Prantxiskorentzat ere bikatu, esku laguntza eskeiñi ziotzan tarte laburra, eta ain zuzen, goiz-goizetik amets zuen bidean jartzera zijoela, aizpe bien erreguz, eta batik-bat etxekoandrearen alegiñeri uko ez egitearren, elkarrekin otordua egingo zutela itza eman.\nGari-saildik etxerakoa luze etzelarik, egoartearen erroan Joxe-Prantxiskoren albotiko izan zen gazteak, nexka biek tentari artuaz auen tartera kako egin zuen. Alegia, auen gonapetan kukildu.\nOnen jokaera aski zitzaion zabaletarrari zauria berriztatzeko, edo-ta, gutxienaz beintzat, ixil-idurimen argi izpia, berean illuntzeko. Alabeiñik, izotz-kozkor biurtu zen mutillak etzuen bat-bateko etsirik artu. Neska-mutillen arteko txitxi-potxo algarak, kedarraren kirats miña baiñan garratzago zeritzon arren, bestalde, kezka nork urratu izan zuen.\nSeguroxean, Joxe-Prantxiskoren amets ber-berak zituen Maiztegiko etxekoandre argia bere albora urbildu zitzaion, eta onen xotiltasun etsiak eragiñak-edo, onen itz bakoitzeko, zinzurrera zetorkion upatsak, ezti likazkoek ziren:\n—Onera, miñetara zatozela edo... ?\n—Bai, alaxen da. Denok geiegi ere gera etxerako-ta, nun edo an ibilli egin bear...\n—Aita-amek ere sasoikoak dauzkatzu zuk... Etxerako anai zaarragoa izango dezu noski...?\n—Ez dagiku-ba nor eroriko geran; bixkiak gera-ta...\nUne artandik, Mari-Santos, Maiztegiko etxekoandreak, eskuetan jiratuaz zeramakien iitaiari, esku batez sorbaldan zinzil eusten ziolarik, beste esku-mamian kokotza izkutatuaz, aur bat bailitzakean aopean jarrai ziotzan:\n—Gure Jainkoak denok ez giñuzan zori orren jabe izateko egin. Guretzat batekoz-beste gertatu dire beiñepein... Nola-ala baztarrari eutsiaz bagoaz baiñan, galtzadun baten premia badegu noski...\n—Ori... Bidean izango dezu dirudienez... Alboan erabilli detan oneri tankera orixen artu diotzat beiñepein.\n—Bai zera... Oker zaude. Au nere illoba da. Onek berak dauka etxean andre premia...\nOrduantxen txoria kolkoan! Aurpegi umo biribilla bat-batean gorritu zitzaion Joxe-Prantxiskori. Barrengo txingarra azalera irten bailitzaion, eta leendiko ari albaiñu zimelezko matasa korapildua askatu, edo-ta, bat-bateko tankakoak eten.\nBaiñan arretaz ziotzan mutil ameslariak:\n—Ez dire gauz denak kolpetik egiteko. Bide bat artzea ongi legotik niri ere, baiñan zerren-arren, aurrez txanpon batzuez jabetzea ere... Oraindaiñoan lan egitea gertatu zait, baiñan ardit bat aurreratzeko egokiera barik, eta sasoiz jokatu ezean... Zer ondore neukake...?\n—Aizu-ta, entzun aldezu... Zera, tren-bidea ebaki bear dutenik edo? Prantsesak omen datoz ontara. Egun-saria urretan emango dutela ostera...\n—Urretan diozu?... Ez ote zinzar-ots auek urrutiko intxaurran kantu...?\n—Urre-gorritan gizona!... Zer ikusteko gauden ere...\nOrpopeko tarte neurtua, uste batik amaitu zitzaien, eta iitari bakoitza etxeraiño iristean, attetan kako egin zuten, denak moltsoan biltzen zirelarik. Eta onetxengaitik agortuko bearbada, geituaz artuko zuten ameslari bikutzaren elkarrekiko ur-ernearen etorria...\nOtordua bukatzeaz bat irten bearra zeukan, goiz artan onez-on utzi zuen eginkizuna betetzekotan, eta eguzkia galda beroenean zegoelarik, Saluita gaiñeruntz zijoen bidexka neketsua artu zuen. Emendik urbillago artuko zuen zoritxarreko lantegia. Kortaburutik Gibolako zokora jetxiko zen, emen Oribi bixkarraz gora, Urki-mendiko gaintxora igo. Emen eskumara zeartatzeaz, aldatz bideak amaitzen zitzaizkion, eta naiko bero zegoelarik ere, bostak jiratsurako denak urratu zituen.\nLotsaz gorritua ere zijoen mutilla, San Joan goizean utzi zuen, zoi ta txillarrez egiñiko lo-toki tzirtzil artara iristean. Baba-lapiko kirten bikutza irakiñaz gar-gar, kiskal usaia emanaz zegoen. Gatzemaille arduragea pago itzalean kukirio, ta Joxe-Prantxiskoren itzuleraz luze iritzia noski...\n—Noizpaitean eldu zera orraitiok ere... Pesta luzeak zenituen...\n—Niri ez baiñan, oba uan eltzeari kontu artu... Babak kiskaltzen dauzkak biurri orrek...\n—Bai zera; babak urik aski badute. Eltzearen gain-kedarrak arrotzen duen kiskal usaiaz kezkatu zera noski...\n—Martxelo nundik nora duk?\n—Ijarapeko lantegian dabil. Txondarrari sua oker dijoakiola-ta, bete-berritzen dabiltza. —Paxkoal ere bai?\n—Bitartean eltzeari kontu artuko ziotzat eta ua bixkoa-bixkor Martxelogana. Esan akiok, emen nagoela, ta mesedez etorri dedilla apur batean. Aopean esan gero... Ez dezatela beste iñork entzun.\nAizkorak, soin-arropa ta oiñetakoek pardeltzea baiño etzuen egin mutil lotsa gorrituak, aalik eta nagusi-ordea zetorkioneraiño. Oni, artu zuen asmoan berria eman, eta egin zuenagaitik barkatzeko arrendu baiño etzeukan, eta orixen soilki egin ere. Itz gutxitan, itz-jario barik, baiñan gizonki. Ain zuzen, leen ainbat adiskide izango ziren aurreruntzean ere.\nEgon ordu ere ez zitzaion-da, abian bat-bateko itzulera artu zuen zabaletarrak. Lantegi aietan egindako lanen obaririk ezak samindua noski, baiñan berrian irabazteak ori estaliko ziotzan-da, luzatzera dena aaztuko zen. Lau illabeteetan jan zituen eraskariek ere, zerbait baziren...\nBuru auste auek gora-beera berekix jardurio, ta bestekoz, Maiztegiko aizeak idurimen, bidealdi gogaikarri ura egin zuenik konturatzeke, ta Korta-arbela, bat-bateko aldatz illa ustekabean gaillendurik, Kalpartegiko kukullura iritxi zen illun-arirako. Emendik begipean zeukan, egunaren buruan gogoetaz eta orpoz, ainbat jira-bira egiñaz gero, gabean atseden artuko zuen Zabaletako teillape aseroa...


Hemen zaude: Hasiera → Denda → Hot Tin Roof → Iruzkina\n2004ko udako gau batean ezagutu nituen Adrian eta Marcos. “Vollmond”-era joan nintzen, Berlin-Kreuzbergeko nire ohiko ostatura astearteroko blues jam-session batean parte hartzera.\nLokalera hurbildu ahala alde honetan entzuten ez ditudan hotsak aditzen hasi nintzen, eta zenbat eta hurbilago egon, orduan eta urduriago jartzen hasi nintzen.\nAho-soinuaren tonu lodi hori, blues gitarra gordin eta funky hori, eta min egin arte arimaz beterik dagoen ahots hori!!! Ezagutzen ez nituen bi gazte horiek adinez bikoizten dituzten musikarien maisutasunez jotzen ikustean... ezin sinets nezakeen nire begiek ikusten zutena!!!\nPianoan jarri eta aldi berean musika abian zen...\nHarrez gero, bata bestearen atzetik etorri ziren musikaz, elkarrizketaz eta gogoetaz beteriko gauak, eta geure artean gero eta adiskidetasun handiagoa gorpuztu zen.\nNik Ernest Lane (Robert Nighthawk eta Ike and Tina Turner) piano jotzaile handiaren disko bat ekoitzi berria nuen, nire aurrenekoa produktore bezala. Orduan galdetu zidaten Adrianek eta Marcosek euren hurrengo diskoa ekoizteko prest ote nintzen. Ez nekien zer erantzun, egiazki oso pozik agertu nintzen eskaintzarekin, baina arlo horretan oso eskarmentu txikia nuen, eta ez nekien ez nola ez nondik hasi.\nHori guztia erabat aldatu zen 2005eko udazkenean bira bat egin genuenean Espainian barrena. Bateria jotzaile on bat behar genuen; beraz, Dough Jay and the Blue Jays amerikar aho-soinu jotzailearen taldeko nire lagun Andre “Werki” Werkmeister ekarri genuen gurekin batean. Hasiera hasieratik dena ondo ateratzen hasi zen, eta bat-batean, diskoa itxuratzen ikusi nuen nire baitan.\nLehenik baxu jotzaile funky on bat behar genuen. Kevin DuVernay eta biok elkarrekin hamaika aldiz jardunak ginen aurreko bi hamarraldietan Big Jay McNeely, Johnny Copeland, Tabby Thomas, Angela Brown, Frank Biner eta beste musikari askori laguntzen; gainera, “First Class Blues Band” nire taldeko kidea zen, eta beraz, Kevin zen aukerarik normalena. Harekin osatuta zegoen sekzio erritmikoa, ez genuen besterik behar... baina, eta, haize batzuk?\nJohnny Heartsmanek aspaldian hitz egin zidan “Sax” Gordon Beadleri buruz (Charles Brown, Pee Wee Crayton,...), eta gainera elkarrekin grabatu genuen Dough Jay “Jackpot”-en azken diskoa; kasualitatez, Alemanian zegoen saxo tenorrean maisu handia zen beste handi baten aldi berean. Fats Dominoren disko guztietan bakarlariarenak egiten dituen gizona, James Brown, Tom Waits eta beste maisu askorekin grabatu izanaz gainera... Mr Herb Hardesty, alegia, 81 urte dituen inoizko gizonik gazteena. Izan ere, teknikari Marcosi ere aholkuak eman zizkion haren ekipoa behar bezala eguneratzeko!\nEra berean First Class Blues Band taldeko kide Thomas Feldmannekin, saxo jotzaile baritonoa, Mississippi ibaiaz alde honetako haize sekzio benetan sendoena osatu genuen. Ten Years After talde britainiarraren aurreneko diskoan abeslari izan zen eta bere izenpean disko ugari kaleratu zituen Sidney “Guitar Crusher” Selbyk hainbat denboraldi daramatza Berlinen bizitzen 1982. urtean New Yorketik “ihes” egin zuenetik. Marcos eta Adrian berehalakoan maitemindu ziren haren ahotsarekin, abesten entzun zioten lehenengo alditik, eta biek gauza bera sentitzen zutenez, ezin beste hauturik egin diskoari begira.\nAhalegin logistiko batzuk egin behar izan genituen jende hori guztia biltzeko, eta Marvin Productiones-eko Willy Jacksonen laguntzarik gabe ezinezkoa gertatuko zen.\nNire lagun Keith Dunn ere han izan zen bere aholkuekin lagunduz eta Marcosekin batean bere aho-soinu zoragarria joaz. Esker aunitz, Keith.\nGrabazioa estudio batean inoiz ezagutu dudan lasaienetako bat izan zen, gai batzuk lehenengoan grabatuak dira eta ez dago haizeen overdub delakorik. Izan ere, maila honetako musikariekin ez zen horrelako beharrik izan. Bluesaren 3 belaunaldi esaten ahal genion, Crusherrek eta Herbek 70 urte baino gehiago baitzituzten, Gordonek, Thomasek, Keithek eta neuk 40 eta 50 urte bitartean eta Adrianek, Marcosek eta Werkik 30 urtetik behera.\nMusika bertan parte hartzen zuten musikarien jatorria bezain anitza gertatu zen, baina aldi berean erraza eta leuna, gauza naturala balitz bezala, izan ere halaxe da, naturala. Egiazki gozamen hutsa da bluesaren munduan musikari handiak izango diren bi lagun hauek gaurko egunean euren “mugida” egiten. Benetan etorkizun ezin oparoagoa dute gazte bi hauek.\nEsker onak Axel Küstnerri, bere argazkiekin blues munduko hamaika azal, liburu eta aldizkari hornitu dituelako eta Big Joe Williams, Eugene Powell, Jack Owens, Memphis Piano Red eta beste musikari handiei argazki bikainak egin dizkielako.\nEskerrak, halaber, Blue Jays taldeko Jimmyri emandako laguntzagatik eta bere gitarra zoragarria gure zerbitzura jartzeagatik.\nAntoineri halako flow-rekin rapeatzeagatik.\nEta Espainian Omarri (Bebe, el Tio Calambres...) bere scratch-engatik eta nola ez, KOren 3. erregeari, baxu jotzaile handi eta lagun min Javi Vacasi (Vacazul, Sex Museum, Los Coronas...)


Ez erran inori | 111 Akademia\nIzenburua: Ez erran inori\n2022/05/25 6:55 pm\nDuela bi urte Maddi Ane Txoperen Iribarrenek ‘Ene baitan bizi da’ bere lehen eleberria idatzi zuen. Gaia eta estiloa asko gustatu zitzaizkidan eta horregatik irakurri dut bigarrena, ‘Ez esan inori’. Hemen erabat aldatzen da erregistroz, eta oso modu sotilean kontatzen du pertsonaia nagusiak neskato bat zenean jasan zuen sexu-abusua. Izenburuak eleberriaren gaiari buruzko arrastoa ematen digu, Montxo Armendarizek 2011n film bat egin baitzuen gai berari buruz eta antzeko izenburuarekin: “Ez izan beldurrik”.\nOso adierazgarria da liburua Barbara abeslari frantsesaren ‘L’aigle noir’ (‘Arrano beltza’) abestiarekin amaitzea. Barbarak berak kontatu zuen abesti horrek aitak berarekin egindako sexu-abusuak azaltzen zituela.\nEgileak emakumeei dagozkien zenbait gai aipatzen dituen pasarteak nabarmenduko nituzke, hala nola, hilekoak eta depilatzeko betebeharra. Horrela, 61. orrialdean irakur daiteke: “Hilekoak mina ere ematen dio: min zorrotz bat, sabelaren azpian. Eta horrelakoetan mundua gelditu bezala egiten zaio. Ezin du bertzerik pentsatu: mina, mina, mina”. Edo 64. orrialdean, Lideren bikotekidearen portaera maxista salatzen du, depilatu ez dela aurpegiratzen dionean. Hala ere, ez nago ados 49. orrialdean prostituzioari buruz dioenean. “Iruditzen zaidak prostituena ez dela izanen hain ofizio txarra”. Emakumeen salerosketa eta sexu-esplotazioa alde batera utzita, XXI. mendeko esklabotza-modu berria bihurtu baita.\nGaia oso gogorra eta mingarria den arren, Hendaiako idazleak modu delikatu eta sotilean kontatzen du, inolako morborik gabe. Ia ez du aipatzen abusua egin zion pertsona, baina eragin zion kalte izugarria islatzen du. Horretarako, oso hizkera lehor eta zuzena erabiltzen du esaldi laburrekin, ia ez dago adjektiborik. Horregatik guztiagatik, oso liburu ausarta eta beharrezkoa iruditzen zait.


BEASAINGO IKASTOLAK AMAITU DITU DBHrako GELETAKO OBRAK\nargitaratua 2016 Urtarrila 13\n2015eko udaberrian jaso zuen Beasaingo Ikastolak DBHko behin-behineko baimena. Irailean obrak hasi ziren eta iada DBH emateko beharrezko diren 1200 metroak obratu dira, 2010eko Lege Dekretura egokitzeko. 2016ko irailean bertan hasiko dira DBHko lehen mailako ikasketak.\nIganderako festa berezia antolatu dute Beasaingo Ikastolan. Eguraldiak laguntzen badu goizeko 11etan kalejira egingo dute Beasainen barrena, erraldoi eta buruhaundiekin, eta 12etan Urbialde anparantzan dantza eta musika ekitaldi baten ondoren, Ikastola erakutsiko dute eta nahi duenarentzat mokadu bat antolatua dute.\nIgandeko antolaketan , musika joz eta dantzan parte hartuko duten guraso, ikasle eta ikasle ohiez gain, 30 lagunek hartuko du parte.\nBeasaingo Ikastolak bertan ikasi duten ikasle ohiak gonbidatu nahi ditu, urte guztiotan lagundu dioten beasaindar eta ikastolazale guztiekin batera.\n2014-15ean ANDRAMENDI IRAKASKUNTZA KOOP.ELK.a eta ERAGINEZ fusionatu egin ziren, eta Oinarrik abalatutako 800.000 €ko mailegu batekin ANDRAMENDIK Urbialde enparantza azpiko lokalak bereganatu ditu, eta behin behineko baimena lortu du.\n2015-16 ikasturtean obrak burutu ditu eta 2016-2017 ikasturtean Derrigorrezko Hezkuntzako etapa guztiak bere gain izango dituen lerro bakarreko ikastola osatuko du ( 0-16 urte ).\nOrain Beasaingo Ikastolak 283 ikasle ditu eta 2016-17an 300 ikaslerekin hastea aurreikusten du. Ikastolak 26 langile ditu, eta hurrengo urteetan ere bere irakasleria hazi egingo da.\nBEASAINGO IKASTOLA PRENTSAN\nEmozio askoko korapiloa dugu bular barnean ikastolako kideok: ikasleetatik hasi, gurasoetatik pasa eta irakasleetan amaitzen. Ilusio handia dugu ospakizunerako eta horren erakuslea da prentsa:\n“Goierriko Hitza”-k portada eskaini digu eta orrialde oso bat eta “Noticias de Gipuzkoa”-k Goierri-Urola atalean zutabe bat. Online formatuan ere ikusgai dago berria. Hementxe dituzue loturak:\n*Noticias de Gipuzkoa\nDBHKO OBREN AMAIERAKO TRAPALA\nargitaratua 2016 Urtarrila 11\nEuskaldunek etxeari teilatua emandakoan trapala egiten dute. Geuk ezin jarriko dugu lizarrik teilatuan, baina denok elkartuko gaituen festa antolatu dugu Urtarrilaren 17rako. Orain arte gela-arduradunen bidez adierazi izan zaizuenaz gain ohar batzuk bidali nahi dizkizuegu.\nAzpimarratu nahi genuke, ahalik eta ikasle gehienek parte hartzea nahi dugula eta zuen informazioa ere jaso behar dugula. Hori dela eta mesedez erantzun ahalik eta bizkorren ondorengo galderei\n• Egun horretan egon behar ez baduzue adierazi irakasleari\n• Familia bakoitzetik zenbat lagun etorri behar duzuen jakin behar dugu hamaiketakoa prestatzeko. Adierazi hori gela-ordezkariari.\nDatorren astean zehar iritsiko zaizue informazio gehiago irakasle eta gelaordezkarien inguruan baina oraingoz kontuak honela daude ( eguraldia eta beste inguruabar batzuek bitarte aldatu daitekeen arren )\n• 11etan IGARTZAtik hasita MUSIKARIekin, Beasain eta Zizurkilgo ERRALDOIekin eta BURUHAUNDIEKIN hasiko dugu kalejira eguraldi ona bada. Txarra bada beste elkartze-puntu bat adieraziko zaizue. HAUR BATZUK badituzte etxean buru-haundiak. Jantzita parte har dezakete kalejiran.\n• 12etan URBIALDE PLAZAn elkartuko gara, eguraldi ona bada. Bertan HH5 urtetik LH6ra bitarte dantza ikasten ari diren ikasleek dantza egiteko antolaketa burutu dugu. Bakarren batek ezin badu, adierazi mesedez.\n• LH6ko ikasleek eta beste lau-bostek Irakurri egin behar dute eta HH5etik aurrera anai-arrebarik ez duten 2 urteko gelakoak, 3 urtekoak eta 4 urteko gelako 17 ikasle eramango dituzte eskutik. Bakarren batek ez badu hemen izan behar adierazi mesedez.\n• Ikasle guztiek kantatu egin behar dute. Etxean ere saiatu kantuak errepasatzen.\nGuzti hau antolatzeko dagoeneko baditugu 30 lagun inguru egunean lanean aritzeko , eta baita beste 30-40 ikasle ohi dantza egiteko, musika jotzeko.... Hala ere, oraindik izena eman ez baduzue, jarri harremanetan zuen gelaordezkariarekin. Inork dantzarako, musika jotzeko edo irrintzi egiteko abilidadea baldin badu eta oraindik izena eman ez badu ere, garaia oraintxe da.\nargitaratua 2016 Urtarrila 08\n2015eko 1.- 2016ko EGUTEGIA salgai dago idazkaritzan. 6 €. Familia bakoitzari bat eman zaio dagoeneko.\nargitaratua 2015 Abendua 18\nEUSKARAREN EGUNA. BIHAR IKUSKIZUN TXIKI BAT\nargitaratua 2015 Abendua 01\nEUSKARAREN EGUNA ? EGUNERO !\nHitz egiten dugun guztietan, eta hizkuntza ikasteko saiakera egiten dugun guztietan da euskararen eguna. Beasaingo Ikastolak Abenduaren 3an hartzen du jai, euskararen eta Ikastolen egunean.\nEta aurreko egunetan, ohi dugunez, kantu eta irudi festatxo bat antolatzeari ekiten diogu. Bihar aurkeztuko, abenduaren 2an, aurkeztuko dizuegu arratsaldeko 16:15etan.\nObrak ari direnez, Psikomotrizitate Gelan jarriko dugu MEZUEN ZUHAITZA eta bertan ikusi ahal izango dituzue grabatu ditugun mezuak.\nargitaratua 2015 Urria 21\nHartu Nafarroa hegoaldeko propio diren produktuekin osatutako saskia 50€ren truke.\nBertako 15 ekoizleren primerakoproduktuekin bete dugu aurtengo otzara. Barietatea eta kalitatea denon eskura!\nNafarroa hegoaldeko euskalgintzara bideratuko da jasotakoaren %25:\n• Lodosa eta Vianako ikastolen biziraupenera.\n• Erriberako AEKra.\n• D eredua Nafarroa osora hedatzeko ekimenetara.\nBeasaingo Ikastolan ere eska daitezke ERRIGORAko KUTXAk\nIPTOXek ZIRKO TAI-LERRERAko SUSTAPENA URRIAREN 21ean eta 28an\nLarunbatean Beasaingo Ikastola omendu zuten EHIn, beste hiru ikastolarekin batera\nCAMBRIDGE ENGLISH LANGUAGE ASSESSMENTeko DIPLOMA BANAKETA OSTIRAL ARRATSALDEAN\nGURASOENTZAKO EUSKAL JOLASEN ikastaroa hasiko da astelehenean.\nOrrialdea 19-(e)tik 38-(e)ra


Atzo, eguena, hasi ziren San Martzial egunarekin lotutako ospakizunak, eta bihar izango dute jarraipena. 18:30ean buruhandi eta erraldoien kalejira eta 20:00etan Orfeoiaren eta Orfeoi Gaztearen kon...\nHaurrentzako 'Marie' antzezlana azokan\nAsteon apar festa izan da eguazteneko azokaren bueltan. Datorren astean, berriz, Marie de Jongh konpainiaren antzezlana eta balkoi lehiaketako sari banaketa izango dira, besteak beste.\nJoan den astean San Juan auzoan egin bezala, eguaztenean Udalak antolatutako parte hartze bilera egin zuten Uberan. Hamar uberar izan ziren batzarrean, eta hainbat gai jorratu zituzten, tartean auz...\nEl Twanguero: rock & roll-a eta erritmo hispanoamerikarren arteko nahasketa\nGaur hasiko da Berumuga, bi 'Latin Grammy' dituen artista valentziarraren emanaldiarekin. Musikari handiekin jo eta grabatutakoa da, eta askorentzat munduko gitarra-jole onenetakoa.\nUrretxindorrak taldearekin, entseguan\nAitorren hizkuntz zaharra, Neska zaharrak edota Markesaren alaba bezalako kantuak Bergarako Urretxindorrak taldeak sortutakoak dira. Orain dela 50 urte eratu zen taldea, eta urteurrena ospatzeko he...\nBergarako osoko bilkura, 2016-06-27\nEkainaren 27ko ohiko osoko bilkuran hainbat gai jorratu zituzten. Tartean, EH Bilduk eta Irabazik hiruna mozio aurkeztu zituzten. Horien artean, lehenengoek alde zaharra biziberritzeko mozio bat au...\nZirku eta antzerki udalekuak antolatu dituzte Angiozarren\nOhiko udalekuak hasi aurretik, lehenengo urtez umeendako zirku eta antzerki saioak antolatu dituzte.\nZirku eta antzerki udalekuak egiten ari dira Angiozarren\nMujika, Diaz eta Ugarte podiumean\nAsteburuan Euskal Herriko junior eta maila absolutuko igeriketa txapelketak jokatu dituzte Gasteizen, eta ibarreko hainbat igerilari dominez josita itzuli dira handik.\nIngurumena babesteko neurriak hartu ditu Udalak San Martzial egunerako\nBergaran tradizio eta indar handiko erromeria da domekan ospatuko den San Martzialekoa. Jaiak ingurenean uzten duen panorama ere tradizio bilakatu da, bertan botata gelditzen diren hondakinak batez...


4C, 4A, 4B eta Mota 3 kizkur eta ereduak ile natural beltzarentzat?\n4 eta 3A, 3B edo 3C motako desberdintasunak?\nBi nagusiak ile kizkur motak kolore emakumeentzat antzekotasunak, desberdintasunak eta faktore arruntak dituzte. Adibidez, 3 idatzi dutenak, hezea nahikoa dela dirudi. Lehortzen hasten denean, bere krisi egoera azkar itzultzen da.\n4a 4b eta 4c ile naturaleko ehundura naturalak dituztenek curl eredu paregabeak eta eder batzuk dituzte! Hala eta guztiz ere, ehundura hori zailena eta zailena zaintzeko ere badago, baita estutasun estua duelako.\n4 motako ile naturalak kizkurra izaten jarraituko du hezetasun hori badago eta lehorra denean kizkur edo bobina estuak izango ditu. Ilea natural mota guztiak maite ditut, eta hain pozik nago emakume gehiago ile naturalen luzapenak besarkatzen hasten ari direla.\nIlea testura ezberdinen eta zure ilea zaintzeko aholku bikainen artean bereizketarik garrantzitsuenak partekatuko ditut.\nBiribilkiak edo bobinak kizkur oso estuak dira, non biribila diametroa milimetro gutxi badute. Mezu honen helburu nagusia da hazteko eta mantentzeko luzea, lodi eta osasuntsua den ile-buru modurik egokiena aurkitzeko modurik onena jakitea lagundu nahi baduzu.\n1 Zer da 3 ile mota?\n5 XEHARKIKO XEHETASUNAK?\n9 Nola zaindu?\n9.1 giza ile-luzapenak\n9.1.1 Beste produktu batzuk:\n9.4 XAMPUA ETA BALDINTZA\n9.5 LOC metodoa\nZer da 3 ile mota?\n3 ile motakoek gorputz, errebote eta ile asko distira dute. Sudurra normalean distira handikoa da. Distira ilea ardatzaren gainean islatzen den modua aipatzen da. Ilea erraz estilizatzeko, manipulatzeko eta zuzentzeko erraza da. Ile-produktu txikiak behar dira definitu kizkur horiek. 3A, 3B eta 3Cen arteko desberdintasunak apurtuko ditut.\nDutenekin 3 ilea kurbadun irudi lauagoa posible da. 3A-k baino ezer gehiago izango du bi kategorietan. 2a-2c ile motak dituztenek olatu eta ez kizkur izango dituzte. 3a ile natural motak normalean distira handia izaten du, distira handia duelarik.\n3a ile kizkurrak ez du normalean ongi kizkur, olio onak egiten, urteak utzi edo orkatilako produktu astunak orokorrean uzten dituelako, ilea urratzen duelako eta kizkur ordez ordezkatuko du. Ile-ehundura hau onena uraren oinarri likidotasun arina da.\nKizkur hauek kanoi tamainako karratu osoa dute. Ilea luzeagoa egiten denez, "S" forma jotzen du ile-pisuaren ondorioz, kizkur baino zorrotzagoa dela dirudi. Ile-produktu okerreko produktua saihesteko modu bikaina osagaiei begiratzea da. 1-3 lehen osagaiak olio minerala edo petrolioa baldin badira, ondorengoa baino askoz ere gehiago izango da produktua zure ile naturala igortzeko.\nIle naturaleko influencer izatearen esperientziatik, ikusten dut kizkur eredua nagusi dela Hispanoetan.\nKizkur horiek definitzeko, garbiketa erraz eta spray arina uzten dute lanak hoberenak uzteko. Ondoren, utzi ilea aire lehor.\nargazki kreditu IG: taty_froever\nDutenekin 3b ilea 3a ileekin antzeko ezaugarriak dituzte. Ilea eredu hau ere normalean distira handia izaten du gorputz asko eta ilea errebote egiten du. 3b ile-marrazkia 3a bezain txikiagoa da. Kurbaren barrikak Crayola zabal baten antza du.\n3b ilea da frizz eta ilehoria ikusten hasten zarenean ilea eskuzabaltasunean. 3b-en ehundura naturalak dituztenek baliteke girogailu egokiak erabiltzea eta zenbait kremaileradun krema arinak erabili behar izatea frizz-a mantentzeko. Hala eta guztiz ere, 3b ile naturala definitzeko erraza eta nahiko erraza da.\nGarbitu eta doa nonahiko eta 3b testura dutenentzat modan dago. Hau da zure ile bada, orduan eta gutxiago ile manipulatzen duzu, zenbat eta gehiago definitu kizkur izango da. Ile mota horietan erabiltzeko produktu bikainak 3Aren antzekoak dira. Glizerina duten produktuak oso ondo funtzionatzen dute, uretan oinarritutako olioa delako eta definizio altuak emango ditu ilea apur bat pisatu gabe.\nEdonork eta edozein etnia 3b ile kizkur izan arren, normalean mistoa edo biracial gizabanako ikusi. Beltza edo afroamerikarra da, normalean ile zuzenagoa izan ohi den beste etnia batekin nahastuta dagoen jendea, askatasun handiagoa izango dute normalean. Hala ere, ez duzu biracial izan behar 3B curl eredu bat izateko. Garbitu eta joan ohi dira oso ezagunak eta ezagunak 3B ile dauzkatenekin.\nargazki kreditu OG: @naturalhairobsessed_\n3c ilea 3a eta 3b-k ez dute funtzio bakarra. 3b ile hazten hasten da behera ordez. Ilea ardatzaren norabidean zuzenean hazten hasiko dela esan nahi du, eta gero ilea luzeagoa eta pisu handiagoa izaten den heinean, erortzen hasiko da, borobildua deitzen zaion forma biribila sortuz.\nCorbin Bleu ehundura horren adibide bikaina da. 3c-ek, gainera, heaver curl cream eta uraren oinarrizko produktu arin batzuen arteko nahasketa behar du. Hau produktuaren ehundura maitekorra da. 3c ilea duten nire bezero gehienak ia edozein produktu erabil ditzakete.\nErtaina eta distiratsua den ilekoa da. Ilea zorrotzagoa izan daiteke, eta ilea zaintzeko produktuak beharrezkoak dira, kizkurrak definitzeko eta frizz gutxienez mantentzeko.\n3c ilezaleak dituztenek gutxiago garbitu eta joango dira eta errutina gehiago sartuko dute. 3c kizkiak definitzeko modurik ohikoena luzapen eta garbitze bihurrituak dira, denbora eta produktu gehiago behar baitituzte.\n3c ileentzako definitzeko tresna bikaina Denman brotxa da. Hemendik aurrera, merkatuan eskuilak definitzen dituzten beste hainbat kizkur daude.\n3c ilea duten emakume askok jotzen dute bi munduetako onena dentsitateari eta lodierari dagokionez. Dentsitatea zenbat ile adar zenbat eta sakonera dagokienez, ile-hegal bakoitzaren lodiera eta ile kizkur naturala sortzen duen zentzua!\nargazki kreditu ig @simplyshumba\nKaixo, nire mota 4 Natural divas! Mezu horretara iritsi bazara, ziur asko Mota 4 ile-ari zaren guztia bilatzen ari zara. Beno, estalita gaude. 4 Ile motako azken gida honek Mota 4 ilea zure ilea zaintzeko babes estiloak zaintzeko zehazten duen guztia hartzen du. Dezagun salto.\n4 motako ile gisa aipatzen da nappy or Kinkybaina, hain zuzen ere, ile mota hau da. Kizkurrak hain estuak dira, ilea profesionalek coily moduan aipatzen dutelarik. Ile naturalak hazten dira. Produktu eta manipulazio handia eskatzen du zintzilikatzeko. 4 motako ile naturala leuna eta biguna da. Itxura baxua du, errebote txikia ilea estilo batera definitzen ez bada. Mota naturala den 4 ile itxurakoa da eta hezetasuna maite du. Argibide gehiago afro orrazkera eta joerak.\n4A ilea Mota 4 espektroaren hiru ereduetako bat da. Ilea mota hau espiral edo bobina txiki baten itxura duen galtzerdiak sortzen ditu. Definizio honek behar bezala hidratatuta erakusten du. Kategoria honetan sartzen diren emakumeek curl eredu bat baino gehiago izan dezakete. Baina 4a gehiengoa izango da.\n4a ile kizkur edo bobina txikiak ditu. Biribilaren tamaina arkatz baten zatia izan daiteke erabat hidratatuta. Kurbadun eredu hau ondo moldatzen da giltzak, braid outs, bantu korapiloak eta beste hainbat estiloekin.\nTestura horrekin garbiketa eta joan ahal izan arren, emakume gehienek estiloa ez egitea erabakitzen dute txikitu egiten delako. 4a ile kizkur izaerari esker txikiagoa da eta ez da luzera zehatza erakusten, luzatzerik gabe, estilo bat da. 4a ile ondo egiten du glizerinian oinarritutako produktuekin. Ile-adararen porositatearen arabera, baliteke kremaile astunagoa behar izatea hezetasunean ixteko.\nargazki kreditu @ tropicurlie ig\nArazoak izaten ari bazara, zure ilea S-formako kizkur bat edo z-curl estua badaukazu ziurrenik 4B, erdian ere deitzen zaio. Ile motak benetan galtzerdiak edo z-kizkur solteak nahasten ditu.\n4b ilea 4C ile baino malguagoa da eta pixka bat luzeagoa luzatu eta luzeagoa da 4C ile baino. 4b ileekin nire dantzek ile lodi dute kotoizko itxurarekin, definitu gabe. Pixka bat ahalegintzen da kizkurrak egiteko.\nIle honek bobinak eta eraztunak nahasten ditu. 4b-eko dama eta forma gehienak eta ilea apainditzen du. 4b standak, normalean bikainak dira eta erraz apurtzen dituzte eta etengabe hezetasuna behar dute.\nManipulazio gutxi estiloak hazteko eta mantentzeko iraupena modu bikaina da. MNHE Coily bilduma, baita Afro Kinky bilduma ere, Kurbak eredu honekin harrigarriro nahasten diren luzapenak eta klipak eskaintzen ditu.\nIrudi kreditua @2frochicks\n4C ilea 4b-ren antzekoa da, baina ile mota honek definizio gutxiago du eta txikiagoa da. Erlojuak hain estuak dira elkarren artean. Batzuek diote 4c ilea az eredua dela, baina hori ez da zuzena. Ilea ez du puntu zorrotzik egiten eta atzera egiten du atzera, besterik gabe, bere burua biribiltzen du. Baina oraindik kizkurra da! Esate baterako, 4c ile batek duen ile 12 hazbeteko ile izan daiteke luzatuta, baina baliteke 3-4 hazbeteko luzera soilik bere garbiketa eta egoera naturalean izatea.\n4c natural gehienek ez dute garbiketa eta doa jantzi nahi. 4c ilea estilizatzeko modurik ezagunena luzapenekin eta luzera altuagoa erakusten duten eta ile luzeagoa eta maneiatzeko modua erakusten dute. Zintzilik estuek super fina eta leuna eta lodia dira. 4C ileak normalean porositate maila altua du eta hezetasuna xurgatzen du, baina galtzeko erraza da. Olioz egindako produktuek ondo funtzionatzen dute hezetasuna ixteko eta estiloa manipulatzeko ezin hobea. Begiratu gure blog LOC metodoa! MNHE 4C ile-klip Ins Ziur zaude zure ehundura bezalako itxura izan dezaten bezala harrituko dituzula.\nAhal duzu ere erabili - afro crochet ilea horrela, zure ile naturala babes estilo gisa trinkatu ahal izango duzu, edo txakur handiko txuletoiarekin jarri Afro kinky kizkur ilea Afro ilea edo bolumena luzatzeko modu bikaina da Erosi ile kinky luzapenak.\nilea zuzen kinky klip ins\nHona hemen zure 4 Mota zure ile kudeatzeko gomendio batzuk moisturized, osasuntsu eta hazten mantentzeko.\nEguneroko moisturizer bat erabili behar duzu kizkurrak biziberritzeko. Goizean estilizazio azkarra errazago kudeatu ahal izango duzu. Erabili goiko estilo gomendatutako produktuak zure nahi duzun estiloa sortzeko.\nProduktu horiek idealak dira 4C-k hidratatuta mantentzeko. Produktu horiek 4C ile egonkor eta erraza izango dute.\nSunny Isle Jamaikako Black Castor Oil Extra Dark\nCURLS Blueberry Bliss Control Itsatsi\nCantu Shea Butter Utzi Acondicionation Repair Cream\nXAMPUA ETA BALDINTZA\nZure aktiboen arabera, zure 4 ile motak 1-2 aste bakoitzeko garbiketa bakarrik eskatzen du.\nErabili detangler ilea heze zure ilea garbitzeko zure korapiloak orrazi aurretik, presarik gabe. Zein motel gelditutako zure ilea egin dezakezun harritu egingo zenuke.\nErabil ezazu garbigailua garbitu zure detangler garbitu ondoren. Fokatu scalp-ean eraikitzeko kentzeko.\nErabili garbiketa xanpua. Gure gogokoenetako bat Shea Moisture Jamaican Castor Oil Champion da. Xanpua garbitzen du ilea moztu gabe.\nAmaitu aireztapen sakonarekin. Utzi zure ilea xNUMX minutuko eserita, kapela eta balsa baten azpian emaitza onenak lortzeko.\nZer egiten du "Mota 4 LOC metodoa" LOC ohiko metodoa ezberdina? Prozesua berdina da. Hala ere, Mota 4en ileentzako produktuak petrolioan oinarritutako produktuak izan behar lirateke.\nZure baimena nagusiki olioarekin edo urarekin oinarritutakoa izan beharko luke; zure olioa akain olioa edo koko olioa izan beharko luke, eta estrukturazioarentzat, goiko iradokizunetako bat erabiliz.\nSeda edo satinoa, dama! Gau hartan gauean estaliak zeuden zapia edo kapela batekin. Denbora baduzu, zure ilea bihurritu nahi baduzu, hurrengo egunean kizkurrak luzatu nahi dituzu.\nNatural Twist Styles Plana - Hau da gure gogoko jainkosa itxura. Idealak, maiztasun bereziak edo lanik gabeko asterurik gabeko lanetarako aproposa. Era berean, ziurtatu gure erabilpena onena crochet zuzen ile luzera osagarriak gehitzeko.\nCrochet Braids - Hauek dira zure gorputza kentzen edo ilegorririk gabe luzatzen duten babes-estilo ezagunena. With crochet braids, ile bezala erabil dezakezu laranja yaki crochet ile estilismoa egiteko. Crochet braids oso sinpleak dira, eta hemen tutoretza handia ikusi dezakezu.\nZure ilea moisturizatzea kaltegarria da benetan!\nNola Lazy Natural bihurtu\nAfro ile kizkurari buruzko egia\nZure Natural Hair hazten\nNola egin kurrikulak eta Waveformers\nRated 4.74 5 daudelarik\nKinky Curly sorta\nRated 4.63 5 daudelarik\nRated 4.70 5 daudelarik\nLodia Straight Bundle\nAfro Kinky itxiera


21:13, 20 abendua 2016ko berrikusketa\n83.213.218.239 wikilariaren aldaketak ezabatuz, Xabier Cañas wikilariaren azken bertsiora itzularazi da.\n21:10, 20 abendua 2016ko berrikusketa (aldatu)\n21:13, 20 abendua 2016ko berrikusketa (aldatu) (desegin)\n[[Fitxategi:Maquina vapor Watt ETSIIM.jpg|thumb|Watt [[lurrun makina]] bat. Lurrun makina, burdinaz egina eta batik bat [[ikatz]]ak higiarazia, oso erabilera zabalekoa bilakatu zen [[Erresuma Batua]]n Industria Iraultzaren garaian.]]\n'''IraultzaIndustria IndustrialaIraultza''' [[XVIII. mendea]]ren bukaeran eta [[XIX. mendea]]ren hasieran [[Britainia Handia]]n sortu eta mundu osora zabaldu zen aldaketa teknologiko, sozioekonomiko eta kulturala izan zen. Horri esker, [[industria]]n eta makinerian oinarritutako ekonomiak eskulan tradizionalaren lekua hartu zuen. Oihal-industrian zein [[altzairu]]a ekoizteko tekniketan hasita, kanalen nahiz errepideen (eta, geroago, burdinbideen) sorkuntzak eta hobekuntzak produktu berrien salerosketa erraza eta azkarra ahalbidetu zuten. Hasiera batean ikatzez hornitutako lurrun makinek zein oihal industriako mekanizazioak ekoizpen ahalmena handitu zuten. Metal hutsezko makineriak eta lanabesek beste industriak mekanizatzeko prozesua erraztu zuten XIX. mendeko lehen bi hamarkadetan.\nIndustria Iraultzaren garaia zehazterakoan historialariak ez datoz bat. [[Eric Hobsbawm]]en arabera, [[1780ko hamarkada]]n sortu eta [[1830eko hamarkada|1830ekoan]] edo [[1840ko hamarkada|1840koan]] "lehertu" zen. [[T. S. Ashton]]ek, aldiz, [] eta [] bitartean gauzatu zela dio.


Portugalgo gastronomia - Wikipedia, entziklopedia askea.\nPortugalgo gastronomia (portugesez: Gastronomia de Portugal) sukaldaritza mediterraneoren barnean koka daiteke, eta, sukaldaritza horretan bezala, Portugalgo gastronomiaren hiru ardatzak ogia, ardoa eta olioa dira. Hala ere, Asia, Afrika eta Amerikako portugaldar kolonia ohien eragina ere nabaria da, batez ere espezien erabileran, piri-piri, piperrautsa eta kanela barne. Bere ezaugarri atlantiko handiak sukaldaritza desberdin bihurtzen du Mediterraneoko beste sukalde batzuekin alderatuta, dilistak, berenjenak edo kardua apenas erabiltzen ez baitu.\nErrezeta tradizionaletan, baratxuria oso modu zabalean erabiltzen du, baita belar formako espezia batzuk -martorria eta perrexila-, azafraia edo jengibrea ere. Jatetxeetan eta kasu berezietan, olibak eta gazta hasierako gisa zerbitzatzen dituzte. Oso ohikoa da plater nagusiaren aurretik zopa zerbitzatzea, haragi-platerak arroz zuriarekin eta arrain-platerak patata egosiekin. Ez da arraroa arroza eta patatak plater berean batera zerbitzatzea. Aza berdea nonahikoa da familiako baratzeetan. Osagai nagusiak hauek dira: aza, patata, arroza.\nOgia[aldatu | aldatu iturburu kodea]\nOgia (portugesez: pão) Portugalgo sukaldaritzaren oinarrizko elementuetako bat da. Elaborazioa ez da gari-irinak erabiltzera mugatzen, artoa ere maiz erabiltzen dute (Portugalgo iparraldean). Ogia açordak, migas à alentejana eta torricado bezalako plater oso tradizionalen parte da. Bertoko ogirik ezagunenen artean Broa de Avintes izenekoa dago. Beste ogi batzuk honako hauek dira: fogaça, Almeirimgo caralhotas (ogi biribilak eta tamaina ertainekoak dira, labetik atera berriak direnean bereziki estimatzen direnak), pão-com-chouriço (azoketan eta jaietan kontsumitzen dira, eta barruan txorizo edo chouriço bat dute), folarrak (Pazkoan hartuak), eta abar. Portugal iparraldean, askotan "bolak" (portugesez: bôlas) egiten dituzte, barnean haragi xehatua duten ogiak (Trás-os-Montes eskualdean) edo sardina (portugesez: sardinha) edo haragiz zerbitzatutako ogi borobil eta trinkoak (Miño ibarreko eskualde batzuetan aurki daitekeen bezala).\nOliba-olioa[aldatu | aldatu iturburu kodea]\nOliba-olioa (portugesez: azeite) Portugalgo sukaldaritzaren zutabeetako bat da, eta haragiak eta arrainak erretzeko nahiz entsalada eta barazki desberdinak maneatzeko erabiltzen dut. Jatorri deitura babestuak (JDB) sei dira: Mourako azeitea, Trás-os-Montesko azeitea, Azeite do Alentejo Interior, Azeites da Beira Interior (Azeite da Beira Alta eta Azeite da Beira Baixa), Azeites do Norte Alentejano eta Azeites do Ribatejo. Asko erabiltzen da baratxuri eta tipularen sueztitzeak (portugesez: refogado) egiteko.\nHaragia[aldatu | aldatu iturburu kodea]\nHaragien eremuan txerriki asko jaten dute eta hestebeteak (portugesez: enchidos) egiten dituzte, hala nola chouriçoa, urdaiazpikoa (portugesez: presunto, askotan zapore oso bereizgarrikoa duen keak ondua). Espainiako sukaldaritzan bezala, tipikoa da matança do porco (euskaraz: «txerriboda»), hau da, txerri bat hiltzea eta ondoren prozesatzea familia-unitate bat elikatzeko. Chanfana izeneko platerrak ahuntz-okela egosia erabiltzen du. Hegaztien eremuan arroza ahatearekin eta Canja a Doentes eta zopa oilo-haragiarekin jaten dituzte. Haragia baratxuri-orearekin igurtziz egiten da xerra portugaldar erara.\nEhiza xeheko haragi ezagunena coelho (euskaraz: «untxia») izaten da, batzuetan vinhadalhos izeneko marinadarekin prestatua.\nPortugalek haragi freskoaren 30 jatorri-deitura edo adierazpen geografiko babestu (JDB edo AGB) eta 36 haragi-produktukoak ditu.\nArrainen (portugesez: peixe) eremuan, arrain freskoaren kontsumoaren tradizioa nabarmendu behar da, askotan modurik sinpleenean prestatua, txingarretan, eta oliba-olioarekin ondua. Horrez gain, arroza saldatsuetan edo caldeirada eta cataplana izeneko patata-gisatuetan ere prestatzen dute. Oso ezagunak dira arrain-espetoak (portugesez: espetada), broxeta moduko bat direnak. Oso ezaguna da sepia eta txipiroiak (portugesez: lula edo lulinhas). Era berean, olagarroa eta hainbat itsaski kontsumitzen dituzte Portugal hegoaldean: otarraina eta abakandoa batez ere, garagardotegietan parrillan edo arrautza nahasiarekin zerbitzatzen dituzte.\nBakailaoa (portugesez: bacalhau) Portugalgo sukaldaritzako arrain "erregea" da, kantitate handitan inportatzen eta kontsumitzen baitute; bakailaoa gazitan ontzen dute, eta trikimailurik handiena ondo gatzgabetzen jakitea da. Portugalgo sukaldariek diotenez, 365 errezeta ezberdin daude arrain horretarako (bat urteko egun bakoitzerako). Errezeta zabalduenetako batzuk honako hauek dira: Bacalhau à Brás, Bacalhau à Gomes de Sá, Bacalhau com todos, Bacalhau à moda de Viana, bakailao gisatua, pastelean edo patanisca gozoetan edota feijoada batean (kausera delikatu batzuetan, eta horiekin batera, arroz eta babarrun beltz zukutsuak).\nIkono lusitaniarraz gain, sardina herrialdeko sukaldaritza-espezialitateetako bat da. Portuetan, osorik prestatzen dituzte, plantxan, parrillan edo txingarretan. Arrain horiek 25 zentimetro luze ere izan daitezke, eta bizkarraldea berde arrea dute, eta sabelaldea zuri zilarreztatua. Gainera, D bitaminan eta Omega 3n aberatsa den elikagaia da. Sardina arrantzatzeko lekurik ederrenetako bat Duero ibaia da.\nSardinak kontsumitzeko beste modua, bildumagileen artean pasioa sortzen duena, kontserba da. Portugalgo sardina latak milaka tamaina, kolore edo forma desberdin dituzte. Lata horietako bat erosi aurretik, lataraturiko elikagaiekin bidaiatzeko mugak ondo aztertzea gomendatzen da, aireportuan atxiki baitaitezke.\nPortugalek hamabi jatorri deitura babestu (JDB) ditu, tartean Serra da Estrelakoa\nArdoak[aldatu | aldatu iturburu kodea]\nPortugaldar ardoak oso ezagunak dira bere mugetatik kanpo, ia lurralde osoan egiten dituzte eta iparraldeko ardo berdeak nabarmentzen dira. Hauek ardo zuri eta gazteak izan ohi direnak, hala nola Albariño, Porto (Vila Nova de Gaia hirian egina), Madeira, Carcavelosko ardoa, Setubalgo moskatela, Borba edo Dãoko ardo beltza, besteak beste.\nOso ohikoa da janari portugaldar oso bat zopa, haragi edo arrain plater nagusi bat eta postre gozo bat izatea. Zopak askotarikoak dira, ohikoenak caldo verde (aza fin-finarekin eta patatarekin egindako salda), nabiça-zopa, cozido à portuguesa eta zopa hotzen eremuan, gazpatxoa.\nAlentejo eskualdeko migas à alentejana txerriki ontzutuaren eta ogiaren nahasketa dira. Açorda à alentejana ospetsua Alentejokoa ere bada. Postreen artean, Alcácerko piñonatak, Belémgo pastelak, Setubalgo laranja-gozokiak, arroz-esnea (portugesez: arroz doce) eta Palmelako ardo moskatelean egositako udareak nabarmentzen dira.\nFeijoadak, hau da, babarrun zurien gisatuak edo txerribodarekin lagunduak, tradizionalak dira herrialde osoan. Eragin handia izan zuten Brasilgo sukaldaritzan eta Afrikako kolonietako sukaldaritzan, metropoliaren sukaldaritza-tradizioa irauli duten tokiko aldaketak sartu baitzituzten. Porton linguiça hartzen dute (txerriaren besoa baratxuriarekin eta piperrautsarekin). Plater tipikoen artean aipatzekoak dira berriki sortutako francesinhak eta tripak (Porto eskualdekoak), pataniscak eta gaspatxoa (Algarvekoak).\nBeira eskualdean oso ezaguna da leitão de Bairrada txerrikumea. Inguru horretako gaztak ere oso preziatuak (eta garestiak) dira. Batzuek jatorrizko izena dute, hala nola Serra da Estrela, Castelo Branco edo Rabaçal. Horietako batzuk krematsuak dira, batzuk onduak.\nHegoaldean gastronomia da Mediterraneoko sukaldaritzaren antzik handiena duena. Aipagarria da "itsaskien cataplana", kazola berezi batean prestatutako itsaskiez osatua. Askotariko platerak daude: sardina erreak, txipiroi beteak, arrain-zopa, mero-brotxetak, etab.\nAzore Uharteetan arrain dezente jaten dute, baina plater ospetsuena cavacoa da. Lanpernak eta lapak tipikoak dira irletako plateretan. Arrainen artean, eltze txikiak eta arrain-zopak daude. Irletan cozido das furnas (sumendietako fumarolen beroarekin egosia) edo alcatra a moda de Terceira (haragizko platera) ospetsuak dira oso.\nNabarmentzekoak dira Cozido à portuguesa, bacalhau à Brás, Bacalhau à Gomes de Sá, Madeiraren espetadak, cozido das furnas, Beirako chanfana, açorda à alentejana eta pataniscak ospetsuak dira.\nPostre batzuk ogiz eginak dira, denak oso gozoak direlako eta sarritan arrautza erabiltzen dutelako dira ezagunak. Belemgo pastelak Portugalgo gozogintzako produkturik ospetsuena da. Baina badira beste postre tipiko batzuk ere: baba de camelo, berlinesa, bolo de natas eta abar.\n↑ Azeite berez oliba-olioa besterik ez da, besteak oleo dira.\n↑ Silva, A. J. M.. (2015). Barata, F. T; Rocha, J. M. eds. (PDF) The fable of the cod and the promised sea. About portuguese traditions of bacalhau. in: Heritages and Memories from the Sea, Proceedings of the 1st International Conference of the UNESCO Chair in Intangible Heritage and Traditional Know-How: Linking Heritage, 14-16 January 2015. Évora: Evorako Unibertsitatea, 130-143 or..\n↑ a b (Gaztelaniaz) Zabala, Rodrigo. «Las exquisitas sardinas de Portugal» Teleaire Multimedia.\nOrriaren azken aldaketa: 31 urria 2021, 10:31.


Europar Legebiltzarrerako Hauteskundeak 2014: iritzi analisiak | EITB Europako Hauteskundeak\nMarrak, hesiak, pasabideak...\nJuanjo Sanmiguel / eitb.com\nAukera ez da erraza, baina lehenbailehen erabaki behar dugu marrak, hesiak ala pasabideak nahi ditugun inmigranteentzako.\nCeuta edo Melillako alanbre hesia gainditzen duten etorkinek lurrari muzin egiten diote paradisura iritsi balira legez. Lampedusara Italiako itsas Armadaren ontzietan iristen direnek, aldiz, poliziak besarkatzen dituzte, hauek horretarako aukera ematen badiete. Greziako kostara bizirik heltzen direnek, ostera, jainko ezkutuei eskerrak ematen dizkiete itsaso zail haietan ito ez direlako.(...)\nEskuin muturrak aurrera egingo du hauteskundeetan\nAzken inkestaren arabera, eskuin muturrak eta euro-eszeptikoek 32 jesarleku lortuko dituzte. 751 jesarlekuk osatzen dutenez Parlamentua, eserlekuen % 4,26 izango dute.\nKrisi ekonomikoak eraginda Europar Batasunak gastu murrizketa gogorrak egiteko agindu dizkie erreskatatutako herrialdeei eta orokorrean defizit handia daukaten Estatu kideei. Ondorioz, inkestek erakusten dutenez, eskuin muturrak eta Europar Batasunaren aurkako alderdiek gora egingo dute datozen Europako hauteskundeetan.(...)\nEuropako politikarientzako gida, sare sozialak erabiltzeko\nLontzo Sainz / eitb.com\nEurodiputatuek herritarrentzako arrotza den Europako Parlamentuko errealitatea hurbilarazteko balia ditzakete sare sozialak.\nSare sozialek eta erabiltzaileek heldutasuna lortu duten aroan egingo dira 2014ko Europako Hauteskundeak. Horren adierazgarri dira, besteak beste, Facebookek 10 urte bete dituela edo Europar Batasuneko herritarren erdiak sare sozialetan duten ohiturak eta erabilerak zehaztuta daudela.(...)\nAbstentzioa, orain ere erronka\nIratxe Etxebarria / eitb.com\nEuropako Parlamentua ez da gai izan herritarrengana hurbiltzeko. Europar Batasuneko estatu kideen kopuruak gora egin du, baina Europako hauteskundeetako parte-hartzeak behera.\nEuropako Parlamentuak gure eguneroko bizitzari eragiten dioten politiketan zeresan handia duela esan arren, Bruselako hemizikloa herritarrengana hurbiltzeko erronkak ez du arrakastarik izan. Horren erakusgarri da Parlamenturako hauteskundeetako parte-hartzeak behera egin duela, Europar Batasunean estatu diren kideen kopuruak gora egin arren.(...)\nSimon Hix: 'Oso jende gutxik daki Durao Barroso nor den'\nKristina Zorita / eitb.com\nSimon Hix London School of Economics unibertsitateko Gobernu saileko buruak, Europako hauteskundeetan zer hautatzen dugun azaldu digu.\nLondon School of Economics unibertsitateko Gobernu Saileko buruak, Simon Hixek, urtero argitu behar izaten du zer esan nahi duen 'demokrazia defizita' esamoldeak.(...)


Patxi Saez: 'Euskarak Bilbo behar du' - Irutxuloko Hitza : Irutxuloko Hitza\nPatxi Saez: 'Euskarak Bilbo behar du'\nDonostian jaio eta Donostian bizi den Ramon Saizarbitoria soziologo eta idazleak esana da: «Uste dut salbazioa Bilbon dagoela: Bilbon salbatuko gara, edo ez gara salbatuko». Euskarak Bilbo behar du: hori da euskalgintzaren aldarria. Euskaldunez osatutako gizartean euskarak bigarren mailako hizkuntza izateari utzi nahi badio, hiriburuak irabazi beharrean da, nahitaez. Euskal Herrian bizi diren hiru milioi biztanletatik milioi bat pasatxo hiriburuetan bizi da: lau euskaldunetatik bat Euskal Herriko zazpi hiriburuetako batean bizi da. Hiriburuak aisialdirako, erosketak egiteko eta, oro har, kontsumorako erdigune eta elkargune dira Euskal Herriko herritar guzti-guztientzat, hiriburuetan bizi direnentzat eta baita bizi ez direnentzat ere. Euskal Herriko hiriburuak erdararen uztarripean dauden eremuak dira: Hego Euskal Herriko lau hiriburuetatik hirutan —Bilbon, Gasteizen eta Iruñean— euskara eta gaztelania ez diren beste hizkuntzak euskara baino gehiago erabiltzen dira kalean: euskara %3 bakarrik erabiltzen da. Baionan ere kaleko erabilera %3koa da. Erabilerarik handiena Donostiak du (%16). Erabilerak duen oztopo nagusienetako bat erraztasun eza izaten da. Euskal Herriko hiriburuetan bizi diren euskaldun gehienek erraztasun handiagoa dute erdaraz euskaraz baino. Hiriburuetan bizi diren euskararen berezko hiztunak (euskaraz erraztasun handiagoa dutenak) %1 besterik ez dira Bilbon, Gasteizen eta Iruñean. Donostian eta Ipar Euskal Herriko hiriburuetan, berriz, %6. Beraz, hiriburuetan bizi diren hamar euskaldunetatik bederatzi baino gehiago, hobeto eta errazago moldatzen da erdaraz euskaraz baino. Hiriburuetan bizi diren euskaldunak sakabanatuta dauden ur tantak bezalakoxeak dira. Erdararen lur elkorra ukitu ahala lurruntzen diren tantak dira. Tantek elkartuta bakarrik busti dezakete eta horixe falta zaie hiriburuetako euskaldunei. Bilbo da euskaldun gehien dituen munduko hiria, ia 75.000 euskaldun baititu, baina biztanleen ia %80 erdalduna da. Euskaldun direnen artean ere %90 baino gehiagok errazago egiten du erdaraz. Baina, oztopoak oztopo, Bilbo gero eta euskaldunagoa da: orain 30 urte %6 ziren euskaldunak Bilbon; gaur egun, berriz, %22 dira (%16ko gorakada gertatu da). Gorako joera hori Hego Euskal Herriko hiriburu guztietan gertatzen ari da. Ipar Euskal Herrikoetan, aldiz, euskaldunen beherakada etenda dago gaur egun, eta euskaldun kopuruari eutsi egiten zaio %9aren bueltan. Hiriburuak erdalgune izatearen pertzepzioa erabat zabalduta dago eta pertzepzio horrek berez direna baino erdaldunago bihurtzen ditu. Isildutako euskara da hiriburuetakoa: herri euskaldunagoetan eta arnasguneetan bizi diren euskaldun gehienek, lehen hitza euskaraz egiten ahalegindu gabe, zuzen-zuzenean, erdaraz egiten dute Euskal Herriko hiriburuetan. Izan ere, gatazka linguistikoa gertatzeko arriskuaren aurrean, zuzen-zuzenean, erdaraz egiten dute, ziurtasunik ez dutelako solaskideak euskaraz jakingo ote duen. Hortaz, Euskal Herriko hiriburuetan ziurtasun linguistikoaren faltak eta gatazka linguistikoaren mehatxuak euskaldunak erdaraz egitera bultzatzen ditu. Euskara erabiltzea oztopatzen duten eremu urbano erdaldunetan hiztunek euskara erabiltzea daukate, euskaraz eraikita dituzten harreman-sareen arabera. Eraikita dituzten harreman-sareak euskarazkoak baldin badira, euskaraz bizitzea izango dute neurri handi batean, baita Bilboko auzorik erdaldunenean ere. Gure hirietan txirrinduz ibiltzeko ibilbideak eraiki ditugun bezalaxe, Euskal Herriko hiriburu eta hirietan euskararen bidegorriak eraiki behar dira euskararen praktikarako sareak osatzeko. Hiriburuetan euskara euskaldunen arteko harreman-hizkuntza bihurtzeko, lehen-lehenik, harreman-sare egituratuak eraiki behar dira. Harreman-sare egituratu horiek, besteak beste, herritarren kontsumo eta aisialdi ohituretan oinarrituta eraiki daitezke: jo dezagun lurralde bateko herritarrek arropa erostera hiriburura joateko ohitura dutela. Jo dezagun arropa erostera hiriaren zonalde zehatz batera joaten direla herritar horiek. Bide beretik, jo dezagun, hamabostean behin, futbol ligako lehen mailako taldeak jokatzen duenean, probintzia osotik partida ikustera joan ohi diren zaleak hiriburuko kale jakin batzuetako taberna jakin batzuetara joaten direla partida hasi aurretik. Eta, jo dezagun hiriburuetako unibertsitateetan ikasten ari den ikasle jendea ostegunero taberna berberetan elkartzen dela. Herritarren jokabide horiek kontuan hartuta, hiriburuko udalak hirigintza antolamenduan zonalde horietan dauden dendak eta tabernak euskararen lehentasunezko azpiegitura izenda ditzake eta udalerriaren hirigintza antolamendutik hizkuntza baldintzak eta betekizunak eska ditzake euskarazko zerbitzua berma dadin azpiegitura horietan. Bide beretik, euskararen lehentasunezko azpiegitura diren aldetik lurraldeko foru aldundiak ere hobari-fiskalak zehaztu ditzake herritarrei euskarazko zerbitzua bermatzearren. Hiriburuetako euskarazko harreman-sare egituratuek, euskararen praktikarako oztopoz betetako ingurune urbanora, ziurtasun linguistikoa ekarriko lukete, alde batetik, eta, bestetik, eragin biderkatzailea izango lukete, izan ere, harreman-sare horietaz baliatzeko aukera euskaldun guzti-guztiek izango lukete, hiriburuetan bizi diren euskaldunek eta baita hiriburuetara jotzen dutenek ere. Azken batean, herrietako euskaldunei euskaraz egiteko aukera emanez gero, hiriburuak euskaldunago bihurtuko dira. Munduko herrialderik aurreratuenetan hirigintza antolamendua gizarte garapenerako tresna garrantzitsua da. Euskararen berdintasun soziala Euskal Herriko gizartearen garapenerako ezinbesteko helmuga da. Horregatik, hirigintzaren antolamendutik euskararen gizarte berrikuntza erdiesteko bideak hezur-mamitu behar dira, baita hiriburuetan ere. Baita Bilbo irabazteko ere.


Korrika Kulturaleko hainbat ekitaldi izango dira Alegian datozen egunetan - Berriak - Alegia\nKorrika Kulturaleko hainbat ekitaldi izango dira Alegian datozen egunetan\nApirilaren 8an iritsiko da Korrika 20 Alegiara goizaldeko 5:07an Ikaztegietatik\nMartxoaren 30ean abiatuko da Korrika 20 Otxandiotik eta Apirilaren 9an Iruñan izango du amaiera. Alegiara apirilaren 8an, larunbata, iritsiko da goizaldeko 5:07an Ikaztegietatik eta une hori girotze aldera, datozen egunetan hainbat ekitaldi egingo dira Alegian. Martxoaren 24an, ostirala, Korrikako arropa salmenta egingo da herriko bi puntutan. 16:00etatik 17:30era eskolan egongo dira eta 18:00etatik 20:00etara plazan izango da arropa erosteko aukera. Martxoaren 31n, Xabi Solano eta Zigor DZren kontzertua izango da Elizpe zinean 22:00etan.\nApirilaren 5ean, asteazkena, “Gurasoek haurren hizkuntza eredu” hitzaldia eskainiko du Inaxio Usarraldek 16:00etan San Juan eskolan. Ekitaldi hori San Juan eskolak eta Iturri Zahar guraso elkarteak antolatu dute elkarlanean. Apirilaren 6an, osteguna, Korrika Txikia egingo da 15:00etan. Gaztetxoek herria zeharkatu dute Korrika 20ren aldarriekin bat eginez.\nAzkenik, apirilaren 7an, ostirala, Korrika 20 iritsi aurreko festa egingo da. 19:30ean musika emanaldi bat izango da Elizpe zinean. Ez ta giro taldea eta Loatzo musika eskolako ikasleak ariko dira bertan bertsolariekin batera. Ondoren zahagiardoa izango da eta gau osoan zehar, musika euskaraz entzungo da tabernetan. Goizaldeko 5:07an Ikaztegietatik iritsiko da Korrika 20 Alegiara eta Amezketako bidean jarraituko du. Korrika egin ostean, txokolatea banatuko da.


Nola ezagutu azukre gehien duten elikagaiak | Consumer\nAzukrea elikagai askotan agertzen da, baina presentzia hori ez da beti erraz antzematen, ezta etiketetan begiratzen dugunean ere. Zenbait gako emango dizkizugu\nGosaritako zerealetatik eta hazkuntza-esneetatik galletatxo gazietara, arto-snacketara eta aurrez prestatutako pizzara: haurrek maiz kontsumitzen dituzten hainbat elikagaik azukrea dute, baita gozoak ez direnean ere. Kasu batzuetan, nabarmena da haien presentzia. Baina beste askotan ez. Nola jakin dezakegu elikagai batek zenbat azukre duen? Hurrengo lerroetan azalduko dizugu zer jarri behar dugun etiketan datu hori jakiteko, eta zer beste izen erabiltzen diren ontzian "azukre" hitza ez jartzeko.\nElikagai batek zenbat azukre duen jakiteko aholkuak\nEzin ditugu beti letraren oinean hartu etiketak. Etiketari esker, ezin ditugu bereizi berez dauden azukreak (laktosarenak bezalakoak) eta erantsiak. Produktu batek azukre gehiegi duen jakiteko, Elikagaien Segurtasunaren eta Nutrizioaren Espainiako Agentziak (AESAN) ezarritakoa erabil dezakegu muga gisa; izan ere, azken horrek azukre totaletatik datozen kilokalorien % 30 hartzen du gehienez. Adibidez, irabiaki batek 80 kcal ematen baditu 100 ml bakoitzeko, 24 kcal gehienez ere azukreetatik hartu beharko lirateke, hau da, 6 g 100 ml bakoitzeko.\nFaktoreen ordenak badu garrantzia. Legeriak osagaiak beheranzko ordenan zehaztera behartzen du; beraz, lehenengoa da proportzio handienean dagoena. Azukrea edo haren sinonimoren bat bada, hobe da apalean uztea. Gainera, zenbat eta osagai gehiago izan, orduan eta arrasto gehiago aurkituko ditugu nutrizio kalitate gutxiko produktu baten aurrean: 5 baino gehiago baditu, ultraprozesatu baten aurrean gaude.\nKontuz “azukre erantsirik gabe” alegazioarekin. Mezu horrek bermatzen du produktuak ez duela azukre sinple erantsirik, baina horrek ez du esan nahi elikadura-kalitate hobekoa denik, kalitate txarreko beste osagai batzuk ere izan ditzakeelako. Halaber, ez da erne egon behar “50 azukre gutxiago” erreklamoarekin. Antzeko produktu batek duen azukre erdia duela esan nahi du, baina hala ere sakarosa kantitate handia izan dezake.\nEtxeko zukuek ere azukre askeak dituzte\nPrestatutako zukuak eta nektarrak dira azukre gehien duten edarietako bat: 34,5 g (8,6 lioi) ontziko fruta anitzeko zukuak dira, batez beste, eta 23,6 g (5,9 lioi), berariaz haurrentzat saldutako zuku-botila txiki bakoitza.\nBaina etxeko elikagai zukutuak ere ez daude azukre askotik salbuetsita. Hala, hiru laranjako zukuak 30 g azukre libre ematen ditu (7,5 terroi, freskagarri baten antzekoa) (fruta zukutuz gero, azukrea fitonutrienteetatik askatzen da, eta azukre libretzat hartzen da).\nAitzitik, hiru laranja jatean, zuntzarekiko eta fitonutrienteekiko elkarreraginak ez du azukre askerik uzten, eta, beraz, ez da kaltegarria. Gainera, mastekatzeak asetasun-sentsazioa ematen du, eta ez da edaten ahal den guztietan gertatzen.\nJulio Basulto nutrizionistaren iritziz, egunean bi edalontzi etxeko zukuk 5 kilo irabazten dituzte urtean. Hori dela eta, garrantzitsua da haurrak fruta osorik hartzera ohitzea, eta, gainera, kontuan hartzekoa da odoleko azukre-maila handia duten pertsonengan.\nAzukrearen 50 sinonimotik gora\nAzukreak 56 izen ditu. Hauek dira Espainiako etiketatuetan gehien erabiltzen direnak:\nSakarosa, azukre erdilankoa, azukre zuria, azukre zuri findua.\nDestrosa, fruktosa, galaktosa, glukosa-xarabea.\nAzukre likidoa, azukre likidoa, azukre inbertitua, azukre inbertituko xarabea.\nAlmibarra, karamelua, glukosa-xarabea, arto-xarabea.\nMaltosa, maltodextrinak, melaza, eztia.\nPanokha, akabearen nektarra, astigar-ziropa, trehalosa.


“Eskolatik Plazara” asteburuko noizean behingo PatinEskolako monitoreek lagundutako irteerak dira, kalean patinatzeko beldurra galtzen hasteko.\nJarduera irekia da (lagun eta ezagunak gonbida ditzakezue), baino eskolako hastapen mailako ikasleei, batez ere, zuzenduta dago (A1). Talde horietan zaudetenentzat egokituko ditugu erritmo eta ibilbidearen zailtasunak.\nUmeak ere ongi etorriak dira baino heldu arduradun batekin egon behar izango dira.\nIkastaroetan araua den bezala, kasko eta babesen erabilera DERRIGORREZKOA da jardueran parte hartu nahi izango duten guztientzat.\nHitzorduak hilabero, larubat edo igande batean izango dira, Sagueseko esplanadan. 10:00etan aterako gara, beraz, pixka bat lehenago etorri behar izango duzue patinak eta babesak jartzeko.\nDeialdiak ohiko komunikabide batzuen edo guztien bidez egingo dira: Albiste buletina, posta elektronikoa edota FaceBook. Irteera konbokatua badago, azken orduko abisuak (bertan behera uztea euriarengatik, irteera-puntuaren aldaketa eta abar) Facebook-en bidez, solik, emango dira. PatinEskolako FaceBook orriarren jarraitzailea izatea gomendatzen dugu.\nBeharrezkoak jotzen ditugu zenbait arau ibilaldiak eramangarriak izateko, partaide guztiak onartu eta errespetatu beharko dituztenak:\nPatinatzaile bakoitzak bere ardurapean hartzen du parte APPtan.\nKasko eta babesen erabilera DERRIGORREZKOA da.\nKaleetako beste erabiltzaileenganako errespetua osoa izan behar da irtereetan.\nTrafiko arauak eta ibilbide-buruaren, itxierakoaren eta stopperren aginduak errespetatu egin behar dira.\nEzin dira ez aurreko gidariaren aurretik joan, ezta atzekoaren atzetik ibili. Hala egiten ez duenak talde ibilbidetik at kontsideratua izango da eta, ondorioz, monitore eta stopperren arreta eta laguntzarik ez du jasoko-\nIbilbidea bukatu baino lehenago irteera utzi behar badu norbaitek, ibilbide buruari edo itxierakoari esan beharko zaio.\nAPP patinetan egiten den asteroko ibilbidea da. Jarduera ireki bat da (lagun eta ezagunak gonbida ditzakezue) baino kalean erraztasunez moldatzen diren PatinEskolako ikasle eta ikasle-ohientzako zuzenduta dago bereziki (frenatu, espaloiak igotzen eta jaisten badakitenak). Trebetasun hauen jabe ez bazara oraindik, PatinEskolak antolatzen dituen Eskolatik Plazara irteeretara gonbidatzen zaitugu.\nAdin gutxikoek ere parte hartu dezakete, aurreko betebeharrak betetzeko gai badira eta heldu erantzule batez lagunduta badatoz.\nPatinEskolako bi monitorek gidatuko dute irteera, beraiek aukeratutako ibilbideetik eta abiaduraz, partaideen mailara egokitzen dena. Irteeraren garapen onean laguntzeko partaideek gonbidatuta daude stopper moduan laguntzeko.\nAPP irteerak JAIEGUNAK EZ DIREN OSTEGUNERO egingo dira, Saguesetik abiatuta eta bertan bukatzeko ere, eta aurreikusitako iraupena orduterdikoa izango da, gutxi gora-behera.\nEguraldi arazoak direla eta, negu aldean (azarotik martxoa bitartean) ez dira modu periodikoan egingo. Halere, eguraldiak laguntzen badu, badaiteke halako epean irteraren bat prestatzea.\nAste bakoitzeko deialdiak egiteko eta azken orduko abisuak emateko (bertan behera uztea, irteera-puntuaren aldaketa eta abar) PatinEskolako Facebook orria erabiliko da. PatinEskolako FaceBook orriarren jarraitzailea izatea gomendatzen dugu.\nBeharrezkoak jotzen ditugu zenbait arau APP eramangarria izateko, partaide guztiak onartu eta errespetatu beharko dituztenak:\nKaskoaren erabilera DERRIGORREZKOA da.


Gernika – Ikasle eta irakasle\nIkasle eta irakasle\nDeia.com -en beste gune bat\nIñaki Muruaren blog bat\nBizitza osoan ikasteko asmoa dut, joan den mendean jaioa izan arren; lanbidez ere hezkuntzaren mundu zabalean dihardut.\nNire kanpamentu nagusia\nEuskara indartzeko bideak eta autokritikak\nAbenduaren 3a: nire harri koxkorra dakart\nEzustean Madrilen, Gabriel Aresti\n“Saltxieguna” eta hezkuntza\nIñaki Murua on Abenduaren 3a: nire harri koxkorra dakart\nVicente Huici on Abenduaren 3a: nire harri koxkorra dakart\nxa2 on Hezibide ona, non?\nHautu zaila | Ikasle eta irakasle on Den organistarik haundiena, xixtulari txar izaiten ahal\nZer dugu gogoan? | Ikasle eta irakasle on Euskaraz, eskolan eta unibertsitatean\nArchives Select Month December 2017 (2) November 2017 (2) October 2017 (1) September 2017 (1) August 2017 (3) May 2017 (2) April 2017 (3) March 2017 (4) February 2017 (3) January 2017 (1) July 2016 (1) May 2016 (1) April 2016 (1) March 2016 (2) February 2016 (3) January 2016 (3) December 2015 (1) November 2015 (2) October 2015 (1) September 2015 (2) March 2015 (1) February 2015 (3) January 2015 (1) December 2014 (2) November 2014 (3) October 2014 (2) September 2014 (4) August 2014 (4) July 2014 (3) June 2014 (2) May 2014 (5) April 2014 (4) March 2014 (4) February 2014 (7) January 2014 (6) December 2013 (5) November 2013 (4) October 2013 (5) September 2013 (4) August 2013 (5) July 2013 (4) June 2013 (4) May 2013 (5) April 2013 (4) March 2013 (4) February 2013 (6)\nikaskuntza ez formala\nGernika, 80 urte eta egun bat geroago\nEz da kontu berria gaur dakarkizudana. Luze hitz egin eta idatzi da egunotan Gernikaz eta 1937an bertan gertatutakoez. Deia blogosfera honetan ere izan du isla; besteak beste, gaiaz idatzi zuten atzo Bego Begiristainek eta Javier Vizcaínok. Ni, berriz, aspaldiko ekarpen xume bezain hunkigarri batekin natorkizu biharamunean, irakurle.\nIzan ere, nerabezarotik daukat buruan. Behin baino gehiagotan kontatu dut (baita idatzi ere), Mikel Zarate izan genuela irakasle (agian, “maisu” esatea hobe) ikastetxean, BUPeko 1. mailako ikasle ginen hartan hain zuzen; eta bere gaia, teorian, “lengua española” bazen ere, beste hainbat irakasgai izan genuela bere eskutik. Hala, apirilaren 26 batean, klasearen hasieran eta artean ezer esan gabe, honako soneto hau idatzi zuen arbelean.\nZeus txikiaren haundi izan gura.\nAgindu eroa. Indar frogantza.\nZezen hegalarien marruma dantza.\nInfernua dator gure zerura.\nTximist lehertuen abiadura\nhaserre gorritan Gernikarantza…,\nhasi da, hasi da hiri triskantza\neta garrasika dago mindura.\nGarrasi larritan ama, umea,\naitaren gorputz hil buru gabea;\ngarrasika txori, lore, burdina,\nharri, ohol, haize ta su irakina;\ngarrasiz herrien betiko lotsa,\naskatasunaren betiko hotsa\nEa zer genekien Gernikako bonbardaketaz galdetu zigun geroago. Joan den mendean, 70ko hamarkadaren bukaeran, oker ez banabil.\nPosted on 2017/04/27 2017/04/27 Categories bizipenak, historia, oroitzapenakTags Bego Begiristain, Gernika, Javier Vizcaíno, Mikel Zarate, olerkiakLeave a comment on Gernika, 80 urte eta egun bat geroago


Herriko ekonomiaren sustapenerako dirulaguntza programa 2020 - Azpeitiko Udala\nHerriko ekonomiaren sustapenerako dirulaguntza programa 2020\n2020ko martxoaren 11n Munduko Osasun Erakundeak COVID-19ak eragindako osasun publikoko emergentzi egoera nazioarteko pandemia deklaratu zuen.\nMartxoaren 14ko 463/2020 Errege Dekretuaren bidez, COVID-19ak eragindako osasun krisiaren kudeaketarako ALARMA EGOERA deklaratu zen.\nAlarma egoeraren deklarazioak eragin zuzena izan du herritarren eguneroko bizitzan, bai beraien mugitzeko askatasunean zein beste eskubide batzuen egikaritzan.\nEraginak eta ondorioak zehazki zerrendatu ezin badaitezke ere tokiko ekonomiaren eremuan utzi dituen agerikoenak honakoak dira:\na) Komertzio txiki nahiz bestelako establezimenduen itxiera aginduak sortzen dituen galerak.\nb) Autonomoen egoera larria, gastu finkoei (lokalen alokairu gastuak, kuoten ordainketa...) aurre egiteko zailtasunak sarreren gutxitze -eta askotan sarrerarik gabe haren aurrean.\nc) Enpresen zailtasunak aurrera egiteko, lan kargari eusteko eta plantillako langileak mantentzeko. Aldi baterako enplegu erregulazioko espedienteen ugaltzea eta zenbait kasutan kaleratzeak.\nAlarma egoeraren iraupenaren inguruan ere ziurgabetasuna da nagusi eta testuinguru honetan guri, udaloi EGITEA DAGOKIGU- Egitea eta herriitarrei ziurtasuna eta segurtasuna eskaintzea. Beti ere tokiko autonomia eta subsidiarietate printzipioen baitan. Udalok gara herritarrek arazoak konpontzeko jotzen duten lehendabiziko atea eta guri dagokigu beraien beharrei erantzun egoki bat ematea, eraginkortasunez.\nPertsonak izan behar ditugu erdigunean, beraiek direlako gure oinarri eta helburu, eta honekin batera gure udalerriko sare sozial eta ekonomikoa zaindu behar dugu. Ezinbestekoa zaigu beraz esku hartzea.\nHorretarako, herriko eragile ezberdinekin lehen kontrasteak egin eta ondorioz, maiatzaren 21eko osoko bilkuran COVID-19aren eragina arintzeko neurriak jasotzen dituen sustapenerako plan integrala onartu da.\nPlan horretan aurreikusten diren ekintzek ikuspegi bikoitza dute:\na) Berehalakoak: Bizitzen ari garen egoeraren eragina arintzea helburutzat dutenak.\nb) Epe ertainekoak: Suspertze ekonomikoa sostengatzeko neurriekin eta ekonomikoki eta populazioko alderdi zaurgarrienak babesten jarraituz. Eta horrekin batera estrategikoenak ulertzen ditugunak lagunduz.\nPlan hori osatzerakoan, udaleko teknikari nahiz eragile ezberdinen ekarpenak izan dira kontuan. Bertan jasotzen diren ekimen batzuk martxan jarriak daude, beste batzuk epe laburrean aterako dira. Baina honetaz gain, eta batez ere epe ertainera begira - ERTEak gehienez ere irailaren 30era arte luzatuko dira, langabezi tasaren igoera... -Hartu beharko diren neurriek; besteak beste, langabetuen kontratazioaren sustapena, herriko gremioak nahiz beste arloak bizirik mantentzeko ekimenak...- egoeraren DIAGNOSTIKO bat egitea eskatzen dute. Maiatzaren 21ean ahobatez onartu zen Sustapen Plan Integral hori izango dugu ekimen ezberdin horien markoa eta sostengua.\nAipatutako eraldaketa eta berpizte hori bultzatzeko, eta gure herriko ekonomiaren etorkizuneko erronkei aurre egiteko, Sustapeneko Plan Integralean hainbat dirulaguntza lerro jasotzen dira, bai industria sektorean, bai gainerako sektoreetan ere enpresen sorrera bultzatzeko eta jarduera ekonomikoak sustatzeko asmoa duten laguntzak. Eta honekin batera, enpresa berriak merkaturatzea eta lehendik daudenak sendotzea bermatuko duten neurriak bultzatzea helburu dutenak.\n1.- Azpeitiko Lan merkatuko datuak.\n2.- Eskualdeko egoera ekonomikoa eta indstria ehunera pasatutako galdeketaren ondorioak.\n3.- Azpeitiko enpresa kopurua eta tamainaren arabera 2014-2018an izan ditugun eskaerak.\nHorregatik guztiagatik,Ekonomia batzordeak proposatuta, alkatetzak 2020ko uztailaren 6an emandako Ebazpenaren bidez, erabaki du:\nAurrena: Herriko Ekonomiaren Sustapenerako dirulaguntzak emateko 2020ko deialdia onartzea, baldintza arautzaile orokorrak eta eranskin bidez argitaratu diren ildo edo lerro bakoitzari dagozkion baldintza espezifikoen arabera.\n1) Merkataritza sektorean eta/edo lehenengo sektorean eta ekonomia sustatzera bideratutako dirulaguntzak.\n2) Industria-proiektu estrategikoak eta berritzaileak, enplegua sortu edo mantentzen duten garapen jasangarria bulzatzen duten inbertsio proiektuak eta genero-berdintasuna sustatzeko dirulaguntzen lerroak sustatzeko dirulaguntzak.\n3) Ekintzailetasuna sustatuz, bereziki gizarte ekonomian eta izaera estrategikoa edo berritzailea duten jardueretan enpleguaren sorrera bultzatzeko dirulaguntzak.\n4) I sektorean, merkataitzan, ostalaritzan, zerbitzu nahiz industrian enplegua sustatzeko dirulaguntzak.\nHirugarrena: Deialdi honi aurre egin ahal izateko 457.000,00€ko zenbatekoaren gastua baimentzea, Azpeitiko Udalaren Aurrekontu Orokorraren 1.1100.471.241.00.01.2020 eta 1.1100.471.241.00.02.2020 partidetatik.\nI.eranskinaren 2020-12-11ko ebazpenaren iragarkia.\nII.eranskinaren 2020-12-11ko ebazpenaren iragarkia.\nIII.eranskinaren 2020-12-11ko ebazpenaren iragarkia.\nIV.eranskinaren 2020-12-11ko ebazpenaren iragarkia.


Odola emateko hitzordua daukate gaur, astigartarrek - Astigarraga - Kronika.eus\nOdola emateko hitzordua daukate gaur, astigartarrek\nAnbulatorioan beharrean, Herri Eskolako aretoan egingo dute odol ematea.\nHerri Eskolan egingo dute, 18:30etatik 20:30etara; eta ordua hartu behar da gaur goizean: 943 00 78 85.\nGaur izango dute odola emateko aukera astigartarrek, arratsaldeko 18:30etatik 20:30etara; eta aurrekoetan bezala, Astigarragako Herri Eskolako aretoan egingo dute, pandemia dela eta.\nAtzo bertan konfirmatu zuten gaurko hitzordua, eta odola ematera joan nahi dutenek, aldez aurretik deitu beharko dute, ordua hartzeko. Gaur goizean deitu behar dute, 943 00 78 85 telefonora, 08:30etatik 13:30etara.\nNabarmendu dute, «neurri bereziak hartzen» jarraitu behar dutela COVID-19ak eragindako egoeraren eraginez, «protokoloa betetzeko». Baina egoera honetan ere, «ezinbestekoa» dela odola, «bizitzak salbatzen jarraitzeko». Horregatik, astigartar guztiei luzatu diete deia, ordua hartu eta odola ematera gerturatzeko. Astigarragako Udalaren laguntzarekin egin dute gaurko deialdia, eta Gipuzkoako Odol Emaileen elkartearekin koordinatuta.\nEkainaren 17an egin zuten aurreko odol emate saioa Astigarragan, Herri Eskolan bertan eta neurri guztiak hartuta hori ere; eta orduan, 35 lagunek eman zuten odola. Gaur egingo dute urteko hirugarrena; printzipioz, aurtengo azkenekoa.


Gaztea Cover Lehiaketa 2021: bozketa-fasea\nBozkatu Gaztea Cover lehiaketan!\nEpaimahaiak 20 cover aurreaukeratu ditu bozketa faserako, eta orain zuen txanda da. Martxoaren 30era arte duzue botoa emateko denbora.\nGaztea Cover Lehiaketa\nMartxan da Gaztea Cover lehiaketaren bozketa-fasea. Epaimahaiak 20 lan hautatu ditu bozketa fase honetarako, aurkeztutako ia 200 proposamenen artean. Gazteako entzuleen eta jarraitzaileen txanda da orain, gehien gustatzen zaiena bozkatu beharko baitute, final handian parte hartuko duten lanak zeintzuk izango diren erabakitzeko.\nEpea martxoaren 30ean amaituko da. Publikoaren boto gehien lortzen dituzten bi coverrak eta epaimahaiak hautatutako beste bik izango dute apirilaren 15ean egingo den finalean lehiatzeko aukera.\n-Vasanti Reymond: "Rise Up - Andra Day"\n-Ane Zugaza: "Levitating - Dua Lipa"\n-Iñaki Xabier Iriarte: "Mamma Mia! - ABBA"\n-Jokin Pinatxo: "Begitara Begira - Vendetta"\n-Olaia Inziarte: "Saiatzen Naiz - Merina Gris"\n-Asier Perez: "Mari - Su Ta Gar"\n-Ane & Iban music: "Eguzki Argitan - Eñaut Elorrieta"\n-Ainhoa Arroitajauregi: "Drivers License - Olivia Rodrigo"\n-Elisa eta Ibai: "Zerbait Asmatuko Dugu - Berri Txarrak"\n-Eider Sanchez: "23 de Junio - Vetusta Morla"\n-Maddi Barbara: "Hil Kutxa Bat - Liher"\n-Alaitz Artola: "Miseriak - Errime"\n-Unai Cantabrana: "When I Was Your Man - Bruno Mars"\n-Eider Etxeandia: "Kolpe - Kai Nakai / Con Tol Deskaro - Tremenda Jauría"\n-Maria Izaga: "The House Of The Rising Sun - The Animals"\n-Maier Blanco: "All I Want - Kodaline"\n-Beñat Arizabaleta: "Alfonsina y El Mar - Mercedes Sosa"\n-Nerea Valle: "Zuen Eguzkia - Izaki Gardenak"\n-Maddi Arlanton: "Love On The Brain - Rihanna"\n-Kattalin Zubizarreta: "Ez Dago Ezer - Eñaut Elorrieta"\nNork bere logelatik edo etxeko edozein txokotatik nahi duen taldearen edo bakarlariaren kantua bideoz bidaltzea izan da lehiaketaren funtsa. Edozein instrumentu hartuta eta bakoitzak bere talentua erakutsiz. Partaidetza handiaz gainera, nerabeen partaidetza eta genero aldetik emakumeen nagusitasuna azpimarratu nahi izan dute antolatzaileek.\nHalaber, azpimarragarria izan da sare eta webgunean izandako oihartzuna: plataforma guztietatik jasotako coverren ikustaldiak zenbatuz, #GazteaCover lehiaketaren baitan 143.000 ikustalditik gora izan dira.\nHizkuntzari dagokionez, euskarazko abestiak nagusitu dira. Ingelesari eta gaztelaniari erreparatuz gero, kopuru berdintsua dute batak zein besteak.\nFinal handia apirilaren 15ean izango da Miramonen, eta finalistek euren etxetik bertatik parte hartu ahal izango dute. Finala zuzenean eskainiko dugu Gaztea Irratian eta webgunean, streaming bidez.\nEpaimahaiaren saria emango zaio irabazleari, eta bozka gehien jaso dituen lehiakideak bigarren sari bat ere jasoko du. Epaimahaiaren irabazleak 2.000 euroko txekea irabaziko du musika material profesionala saltzen duen txirula.com dendan erabiltzeko. Era berean, 1.000 euro gastatu ahal izango ditu bozka gehien irabazten dituen lehiakideak.


ANTON MENDIZABAL ESKULTOREAREKIN SOLASTU GARA BERE OBRAZ\nArgia. 1995eko ekainak 18.\nAnton Mendizabal eskultorearekin solastatu gara bere obraz\nEstela eta argizaioletatik pilotalekuen espazioetara\nOiartzungo Udaletxeko arkupetan pilotan eskuz jokatzen topatu dugu. Izerdiak lehortu eta Tolarte etxean hitz egin dugu Anton Mendizabalekin Lasarte-Oriako kultur etxean erakutsi berri dituen eskultura lanak eta oraintxe burutzen ari den pilotalekuei buruzko serieko lanen artean. Ondoan daude hainbat sariketatan entregatzeko egin dituen garaikurra dotoreak, tartean ARGIA Sarietarako egindakoa.\n* Artisau edo eskultore bezala ikusten duzu zure burua?\nOso zaila da muga jartzea. Artisau bezala hasi nintzen, tallista ofizioa nuen: kutxak,argizaiolak... Gero hura desarroilatzen hasi eta eskultura munduan sartzen zara. Baina eskultura horiek edo maketa horiek errepikatzerakoan berriz ere artisautza mundura itzultzen zara. Momentu honetan eskultura gehiago egiten dut.\n* Gustuko eskultoreak zein dituzu?\nEz dut inoren eragin zehatza, askori zor diot zerbait. Euskal eskolaz hitz egitea gehiegizkoa gerta daitekeen arren, eskultura hizkuntza badago gure herrian: Oteiza, Txillida, Basterretxea, Mendiburu, Ibarrola, Anda, Ugarte... Horiek pixkanaka hizkuntza bat gauzatu dute. Nik hizkuntza hori neurri batean asumitu dut. Hurrengo pausoa eman nahi nuke: nire estilo propioa sortzea, hori da zaila. Orduan esan nezake artista bat naizela, bitartean ikasle bat besterik ez naiz izango.\nAzken seriean, pilotalekuaren espazioarena, ez dut Oteizaren estetika jarraitu, baina bai bere planteamenduak. Aurreko serie batean Txillidaren miresle naizela suma zitekeen edo Ugarterena, Basterretxea. Ibarrolarena...\n* Filosofiak zer eragin du zure lanean?\nFilosofía eta Letrak ikasi nituen... Pedagogia, ez Filosofia. 25 urte bota ditut ikastolan, hasierako garai zail haietan gorputz eta arima han entregatuta ibili nintzen, gero pixkanaka tailagintzan aurrera segitzen nuen neurrian ikastola pixka bat uzten Joan nintzen eta azken hiru urte hauetan utzi egin dut. Pedagogia ekintza horri zeozer zor diot. Nire obrak ulerkorrak egiten saiatzea adibidez, jendeari obraren ingurumaria aztertzen laguntzen saiatzen naiz, begiak eta sentsibilitatea irekitzen. Ez obra bera biguintzen. Hor arrisku izugarria dago. Obra didaktikoa egin daiteke, baina nik ez dut hori ikusten, oso sinplea litzateke. Konzepto sakonagoak nahi ditut, baina laguntza emanez ulertzeko. Herriak prestakuntza behar du kultura eta estetika ulertzeko. Nire erakusketetan ia beti bisita gidatua egiten dut erreztasunak ematearren.\n* Zein dira erabiltzen dituzun gaiak?\nNire herriari zerbait ematea baldin badaukat eskulturaren bitartez, benetan sentitzen dudan zerbait izan behar du, nahiz eta modaz kanpo egon (kromletxak, intxixuak, pilotalekuak). Iritsiko da momentu bat beste gai batzuk ere landuko ditudanak. Oso erraza da modan dagoena egitea: neo-minimal, neo-kontzeptualismo, neo-bangoardia... Tentazioa da momentu batzuetan, baina behar hori sentitzen dudanean egingo dut hori. Oraingoz behintzat, nire herriko gaiak sentitzen ditut.\n* Eskultore gutxi izango dira pilotan eskuz jolasten dutenak.\nNiretzat pilota jokoa funtsezkoa da nire obran. Azken hiru urte hauetan gai horrekin ari naiz, pilotalekuaren espazioa aztertzen eta. Horretarako pilota sentitu beharra dago, baina kantxaren barrutik; arkupe bat ikusle bezala edo barruan egonda ikustea oso desberdina da.\n* Material aldetik gehienbat egurra erabiltzen duzu.\nHarria ere erabiltzen dut gauza batzuetarako, batez ere harriaren hoztasuna behar dudalako frontoiarena adierazteko. Frontisa hotz-hotza dago, etsai da batzuetan eta arbel beltza erabiltzen dut orduan. Egurra erabiltzen dudanean gehienbat haritza erabiltzen dut, baina intxaurra, gerezia, lizarra eta hemengo beste egurrak ere bai.\n* Guggenheimen inguruan sortu zen Kultur Kezka horretan partaide izan zinen.\nProiektu hori kultura herrikoiarentzat oztopoa baldin bada, eta hala izango dela dirudi, kaltegarria iruditzen zait. Ikusi behar da zer izango den hori, baina horrek esanahi du besteontzat gutxiago izango dela. Bestalde yankee-en kultur kolonizazioak ere kezkatzen nau.\nKultur Kezka segituan desagertu zen zoritxarrez. Alor askotako jendea bildu ginen, baina ez dugu horrelako gauza interesgarriak aurrera ateratzeko adorerik erakusten. Lehenengo prentsaurrekoaren bila goazela dirudi.\n* Donostiako Kursaalen proiektua gehiago gustatzen al zaizu?\nNi oso arkitekturazalea naiz eta proiektua gustatzen zait. Elementu berrizaleak ditu, nahiz eta hiri erromantikoa izan. Uste dut kontraste gisa biak irabazten ateratzen direla. Kursaal zaharra ez zen bota behar, baina behin botaz gero Moneoren aukera interesgarria iruditzen zait. Hori egiteko Donostiak eta Gipuzkoak zenbat sufrituko du? Ez luke sufritu behar, beste bide bat izan behar lukete proiektu herrikoiek. Proiektu handiak onak dira eta beharrezkoak, baina ez daitezela egin proiektu txikien bizkar. Guggenheimen kasuan garbi ikusi da gutxitu egin direla herri kulturarentzako aurrekontuak.\n* Kutxarekin zer harreman duzu?\nPilotalekuaren espazio horietan Kutxarekin tratua egin nuen: berak hartzen dizkit eskultura guztiak egin ahala, ikerketa lan bat bezala. Prezio finkoa jarrita daukagu. Esperientzia zoragarria da. Sozialismo utopikoarekin ametsa egiten genuenean horrelako zerbait nahi genuen, estatuak edo erakundeek artista babestea. Lasaiago egin dut lan, oso libre, inongo baldintzarik ez dagoelako eta pentsatuz egiten dudanagatik epaituko nautela etorkizunean. Nonbait ezin badut huts egin, lan honetan da.\nNire lan hori hor ikusgai egongo da. Bat falta zait hamarreko seriea bukatzeko. Azpeitiko Antxieta jauregian ari dira pilotari buruzko gauza hauek guztiak biltzen. Noizbait agian zerbait egingo da.\n* Hemendik aurrerako proiektuak?\nAbuztuan Maulen erakusketa egingo dut... Hor esperientzia bat burutu nahi dugu. Arriben erakusketa zabaldu genuenean plaza zaharrean pilota partidua bertsoekin tartekatuz antolatu genuen, gauza batzuk berreskuratzeagatik. Gonbidatutako jendea gero erakusketara Joan eta beste era batera ikusi zuen. Arte plastikoak beste arte batzuekin elkartzeko sistema bat da. Orain Maulen hori bera gehiago desarroilatu behar dugu.\nGipuzkoa eta Zuberoa arteko desafioa egingo dugu. Bina pilotari eta bertsolari bana. Eta frontoi ondoko gela batean pilotari buruzko nire lanak egongo dira erakusgai eta beste batean bestelako lanak eta artisautza lanak ere bai. Gero kantaldia ere izango da hango eta hemengo kantariekin. Jendearengan erakarpena izan nahi dugu. Hemendik bi urtera erakusketa egingo dut San Telmon. Hor beste elementu bat sar daiteke, antzerkia adibidez.


Uruguai-Euskal Herria, sufrimendutik jaiotako anaitzea | NAIZplus | NAIZPLUS\nNAIZ+|2018/08/30 10:40 Eguneratua:\nNorma eta brigadistak Filtroko Ospitale kanpoan, manifestazio amaierako ekitaldian\nHarrigarria bada ere, Argentina-Uruguai brigadako partaideak izango ginela jakin aurretik ezer gutxi genekien Filtroko gertakarien inguruan. Euskal Herriarekiko burutu den elkartasun keinu garrantzitsuenetariko bat izan arren, gaur egun eta batez ere gazteon artean, ez da gure omenaldien denbora lerro zabaleko pasarte ezagunenen artean kokatzen. Gaurkoan, hori aldatzeko xedea duen aletxoa ipintzera gatoz.\nFiltroko gertakari krudelak duela 24 urteko abuztuaren 24ean jazo baziren ere, kontua lehenagotik zetorren. Aurretik, 1989.urtean Felipe Gonzalez Espainiako Gobernuburu ohiak euskal errefuxiatu politikoen aurkako sorgin ehiza abian ipini zuen. Uruguain, zerbitzu sekretu uruguaitarraren eta espainiarraren arteko elkarlan basatiaren ondorioz (atxiloketak eta torturak medio), 1992an zortzi euskal herritar prozesatuko dituzte nortasun agirien faltsifikazioa leporatuta. Segituan antolatuko da euskaldunekiko babes sarea, asilo politikorako zuten eskubidean oinarrituta. “Ser vasco no es delito” lemapean, komisio bat osatuz. Besteak beste, 52 legegilek euskal herritarren Asilo politikoa eskatuko dute.\nOroitu beharra dugu nondik datorren herri uruguaitarra, 1973-1985 arteko diktadura militar basati baten amets gaiztotik esnatu berritan, famili gehienetan izan dute errepresioaren ondorioz jazarriko, eraildako, desagerturiko edo erbesteraturiko norbait. Horregatik, askok Euskal Herriko borrokaren inguruan ezagutza askorik ez izan arren, errepresiotik eta torturatik ihesian zebiltzan borrokalari batzuen aldarria eurena bihurtu zuten. Gazte askori, gurasoei etxean entzundako sorgin ehizen istorio ankerrak aurrez aurre hezurmamitu zitzaizkien.\nHonela 1994. urtean, hiru euskal herritarren aurkako estradizio agindua abian jarri zenean, berehala antolatu zen errefuxiatuen aldeko babes sarea. Felipe Gonzalezek, Uruguaiko garaiko gobernuburua zen Luis Alberto Lacallerekin tratu anker bat hitzartu zuen: hiru euskal errefuxiatu errepresio indarrentzako azpiegituraren truke (ekipazioa, armak, furgonetak…). Ilunpeko hitzarmen hau gauzatu bezain laster atxilotu zituzten hiru euskal herritarrak. Hauek, lau hormen artean, asilo politikoa aldarrikatuz gose grebari ekin zioten. Hamalau eguneko gose greba luzea izan zen. Bitartean Montevideoko polizia jefaturaren kanpoan gau eta egun antolatu ziren uruguaitarrak, kanpaldi iraunkor bat antolatuz. Hamalaugarren eguna pasata, euskal errefuxiatuek greba idorrari ekin zioten eta segurtasun indarrek Filtro ospitalera mugiarazi zituzten. Jendetza noski, eurekin mugitu zen.\nAbuztuaren 19tik 24ra egon ziren errefuxiatuak Filtroko ospitalean eta kanpoan, zaintza lanak egiten ari ziren eragile politiko, sozial eta sindikalak gero eta jende gehiago pilatzen joan zirelarik. Estradiziorako hegazkina abuztuaren 24erako aterako zela jakinik, defentsa indartsua antolatu zen ospitale kanpoan, 20 000 pertsona inguru. Estradizioa arratsaldeko 17.00etan zen, baina ezin izan zituzten gaueko 22.00ak arte ospitaletik atera. Elkartasun eta erresistentzia indartsua antolatu zen. Estatuko errepresio indarrek gogor kolpatu zuten jendetza: poliziak zaldi gainean, gas negar eragileak, porrak… eta balak. Anbulantzietan gordeta, ospitalera gerturatu eta polizia pistolekin tiroka hasi zen, inongo errukirik gabe. Ondorioak beldurgarriak izan ziren: balaz larriki zaurituriko 200 pertsona eta bi hildako, Fernando Morroni eta Roberto Facal. Euskaldunak atxilotu eta hurrengo egunean Espainiara eraman zituzten.\nBi herri, borroka bakarra\nOrdutik, urtez urte, abuztuaren 24ero bat egiten dugu herri euskaldun eta uruguaitarrak. Oroituz askatasunaren bidean bidelagunik badugula. Montevideoko obeliskotik Filtroko ospitalea lotzen dituen errepideak herio eta injustizia usaina du, baina bere lurrazalean maitasun solidarioz zipriztindutako hainbat pasarte ere idatziak badira. Sufrimendutik jaiotako anaitzea. Bi herri, borroka bakarra.\nBorroka honen protagonista eta ikur da Norma Morroni, Fernandoren ama. Urte guzti hauetan justizia eta egiaren bila borrokan tinko eta gogor mantendu den emakumea. Euskaldunon bisita beti da alaitasun iturri berarentzat. Argi du berak ere, data hauetan justizia exijitzeaz gain, nolabaiteko ospakizun bat ere badela. Horregatik hartzen gaitu gatozen brigadista guztiak etxean, eta zaintzen gaitu betiko lagunen antzera.\nGuri, bera une berezi batean ezagutzea egokitu zaigu. Izan ere, duela bi urte, anonimo batek bere semea nork erail zuen frogatu lezakeen material bat helarazi zion. Gutxik egin zioten kasu orduan, baina gure egonaldian, herrialde mailako aldizkari ezagun batek artikulu bat kaleratu du. Bertan, Normak jaso zuen informazioaz gain, Fernando nork eta zergatik hil zuten informazio gehigarria ageri da bertan. Eta hau ez da ahuntzaren gauerdiko eztula, artxibatua izan den kasua berriz ireki daiteke eta.\nGure aldetik ezer gutxi gehiago. Ohore bat izan da hemen egotea, lekukoa hartu eta Normaren eta herri uruguaitarren alboan, ahanzturaren aurkako deiadar honen parte izatea. Datorren urtean 25 urte beteko dira Filtroko sarraskitik, 25 urte Uruguai eta Euskal Herriko borrokak betirako lotu zirenetik.


Babesen kudeaketa Euskal Herrian\nIhobek antolatutako Change The Change, Klima aldaketari buruzko nazioarteko konferentzia, antolatu dugun ekitaldi garrantzitsuenetariko bat izan da.\nJon Salvador maratoilari petoa bere konpromezu maila eta kausa solidario ezberdinen defentsan buru-belarri aritzeagatik ezaguna da. Ikey Group-ek bat egiten du Jonekin maratoi honetan, zeinen lehenengo sari osoa proiektu solidariotara bideratuko den.\nJasangarritasunarekin erlazionatutako hiru proiekturekin lanean gabiltza\nSum Bilbao 19, Change the Change eta World Rural Forum, ezaugarri komun bat duten 3 ekitaldi: Garapen Jasangarri baterantz urratsak ematea.\nIkeyGroup euskal OPCEren 'Training Day'n\nAurten, Euskal OPCE(*) Training Day-ren 2. Edizioa Bilboko Bizkaia Aretoan ospatu zen. Han, hizlari interesgarri askok parte hartzeko aukera izan zuten. Besteak beste, ondorengo gaiez aritu ziren (Partaidetza ordenaz sailkaturik):\nBabesen kudeaketa valladoliden\nIKEY GROUP-Bartzelona abian jarri da FICMArekin\nCOMUNITAC, IKEY GROUP taldeko enpresak, Bartzelonako FICMAren (Ingurumenari Buruzko Zinemaren Nazioarteko Festibala) babesak kudeatu ditu, ekimenak 25 urte bete dituelarik.\nEVENTIA 2018, emozioz beteriko urtea\nBizkaian antolatutako ekitaldi garantzitsuenetariko askotan parte hartzeko aukera izan du EVENTIA-IKEYGROUPek 2018an zehar. Plangintza on eta sekulako talde bati esker guzti-guztiak aurrera atera ahal izan ditugu, era bikain batean. Enpresa gutxi batzuk baino ez dira bizipen ziraragarri eta paregabez beteriko ekitaldi guzti hauek hain denbora gutxian diseinatu eta aurrera eramateko gai. EVENTIA paregabea da!\nIkeyGroup, Klima aldaketaren aurkako borrokarekin bat.\nKlima aldaketa eta eredu ekonomiko berri bateranzko iragatea, horiek dira, hain zuzen, gure munduak aurre egin behar dien erronkei.\nCHANGEtheCHANGE, 2019ko martxoan Donostian ospatuko den Klima Aldaketaren Nazioarteko Konferentzian erronka hauek ikuspuntu guztietatik aztertzeko aukera izango dugu.\nGizarte-ekonomiaren Nazioarteko foroaren 4. edizioa antolatu dugu. #GSEF2018\nEuropan lehen aldiz ospatutako GSEF 2018 ekitaldiaren antolakuntzaz arduratu da eventia, Ikey Group taldeko kidea. 80 herrialdeko 1.600 pertsona baino gehiago eta munduko hainbat lekutako 70 bat agintari bildu dira gizarte-ekonomiaren foroan, justizia sozialean oinarritutako garapen ekonomikoa bultzatzeko. #GSEF2018 #gsef